
(karakter Dubrovčana nije izčeznuo zajedno sa zahodom nji- 
hove republike, nego se je lijepo uzdržo sve do današnjega dne, 
a u čemu ponešto se je iz nužde i ojačao. Podpuno je već doka- 
zano, da je prometi trgovina, a navlaš morska trgovina taj dubro- 
vaški charakter, a sredstvo joj brodovlje.' Dok su Dubrovčani u 
samostalnosti cavćeli, cvala je i trgovina, jer golemo je brodovlje 
bilo na koje se osnivala. Našem primorcu nije sila tad bila da ide 
trbuhom za kruhom na tudji brod, jer je izobilja i dubrovaškijeh 
bilo; usuprot je mornarice oskudica bila, te i mletaški primorci 
stiecali su se u Dubrovnik da bi se na našijemn brodovima pre- 
hranili. Sad pako kad je višijem djelom izčezlo to dubrovaško 
blagostanje, naši primorci ištu sreću u dalekom svijetu, te još golo- 
bradi momci posvete se brodarstvu ili da se njihovijem izrazom 
poslužim ,idu na more.“ To je običaj većem dijelu primoraca na- 
šijeh, jer naravno nekoličinu domaći poslovi zapriječuju da se ture 
u veliki svijet. Prvi je tijeh posala poljodjelstvo, zatijem dolazi 
kao drugi glavni posao ribanje. Suviše: nazad malo godišta dok 
i na otocima našijem Šipanu, Lopudu i Koločepu, nije maslina 
do ploda dorasla, ribanje je bilo jedino sredstvo kojijem si je mogo 


* Ovaj je članak nagradila jugoslavenska akadeinija znanosti i umjet- 
nosti, i ustupila ga ovomu časopisu. Mi ga štampamo malom iznimkom 
ovako, kako ga je g. pisac napisao, bez promjene u jeziku i pravopisu, 
jer je g. pisac najviše rad pokazati pravi dubrovački govor. Ur. 

! Vid, Dubrovnik za god. 1867, str. 303-— 309, 

seljak tijeh otoka kruha priskrbiti, a to budi radi oskudice _ ma- 
slina kao bogatog proizvoda, budi radi obilate onudašnje svakojake 
ribe, a navlastito radi srdjela, koje ljeti naši ribari, kako oni isti 
govore, repehu. Istina je, da je ribanje, može se rijeti, propalo! i 
da seljak treba da se drugovdje za kruhom obrne, ništanemanje . 
ima i sad po dubrovaškome primorju selija kojima jedino sredstvo 
življenju je ribanje, i tu, razumije se, ne samo ljudi dali i žene 
bave se tijem zanatom. Iz tog uzroka o ribanju ću govoriti kao 
o jednome poglavitijeh sredstva življenju primoraca našijeb, opisi- 
vajući razna orudja i načine kako se riba hita, te ću tako upo- 
triebit tu priliku da nabrojim naše tehniške izraze kod tog zanata 
da tako i ja doprinesem kamičak velikoj gradji našega jezika i 
da tako dokažem da je i u toj struci naš jezik samostalan. 


S. 1. Važnost. 


Bila ma kakva bila ova moja raspravica, mislim da mi niko 
zamjerit neće ako ja prvi o njoj moje mnenje izrečem. Ovo je 
stvar što bi mogla pobudit zanimanja i uprav s toga što je zbirka 
naša, jer ovdi se radi o popunjenju jezika našega, o dobiti vla- 
štitijeh riječi. Pobiranjem riječi i izraza po puku, eto kako se vodi 
jezik na savršenosti, a ne bog zna kojekakovijem gatanjem 1 dru- 
gijem znanstvenijem preobraživanjem, jer tijem načinom gubi se 
izvornost jezika ne samo u pojedinijem riječima, nego i u čitavijem 
periodima, te malo po malo dovede se jezik izvorni na puki prije- 
vod drugoga." Zanimiva dakle i važna je ova zbirka za svakoga a 
navlaš za onoga komu je ribarski zanat posve strana stvar, da se 
tako svak od nas uvjeri da i narodno ribanje nemanjka samostal- 
nosti naroda našega, da je to ribanje posve u razvitku drugova- 
čije, nego li je talijansko i grško; ono bo je nami primorcima 
poznato po Čozotima, a ovo po glasovitijem ribarim Siranima. 


1 Isti ribari navođe uzrok tomu, i vele da odkad su parobrodi u naše 
more stupili, riba se odbila, jer parobrod, kažu, buči po moru a 
riba se od svake buke pripada. Sr. 8. XVI. g. 

2 Ako se stavimo da je ovo mala zbirka iz neizcrpljivog vrela koje je 
u puku, nikako nije bezmjestno ako ja ovdi omladini primorskoj 
našoj preporučim da se zabrinu za pobiranjem ovijeh izraza i riječi, 
svrćuć pogled uopće na brodarstvo, o kome puk drugačije veli nego 
se dan današnji piše, te kad su to skupili, da objelodane u listo- 
. vima, neka tako suvremeniti i dojdući pisci nebudu prevadjali iz 
tudjijeh jezika riječi što mi imamo a oni neznadu. 

Ove moje dvije riječce molim da se ljubezno u obzir uzmu, jer ja 
samo na to težim da probudim u svakomu neku narodnu uzhiće- 
nost u objelodanjenju ovog domaćeg blaga, koje još višijem djelom 
žalibože uzdrži se u ustima ribara našijeh, i po pukom predavanju 
sin nauči od oca te izraze kao nekakvu pjesmu, koja još javno 
poznata nije. 


8. IL. More. 


Da i more ima upliva na ribanje, najme promjene morske 
kojijem je more podano, razumie se i po sebi. More je kad tiho 
a kad uzbunjeno. U tomu obojemu stanju posjeduje nekakvu unu- 
trašnju vrlinu i snagu koja sasvijem da nevidljiva po skorupu 
valova, ,nosi“ za sobom svešto u moru pluta. Tu vrlinu zovu 
voda (la corrente). Nosi li ta voda niz more put Trsta, tad ju 
zovu naši ribari ,voda ozgor“ a od Trsta uzgori, voda ozdo. 
Ako je žestoka, kažu ,voda je kako rijeka.“ Nikakav vjetar 
nemože okrenuti tom vodom ka strani, put koje puše, te se često 
zgodi da je voda protivna vjetru. 

Vidljiva vrlina koju more posjeduje po površju valova zove 
se ,more ili morina“ (la maretta), i to vjetar neprouzrokuje, 
jer kad on i pane, ostanu nekoliko dana uzbunjeni valovi. I ovde 
govore more ozgor i more ozdo, a kad je žestoko, kažu, m o- 
rina kao kuća. Naši primorci kažu da to prouzrokuje rijeka 
Bojana, kad su pako valovi uzbuojeni, govore oni ,pomamila 
se Bojana“ jer obično je i često _ more ozgor, a ozdo rijetko. 

Kad je kako rijeka ta voda a morina kako kuća, ribar je 
kod svog zanata zapriječen, jer mreža mu se zavije u konop ili 
je uzburkani valovi smetnu na kakovu hrid i tad više nije govora 
o ribanju. Tako se isto dogodi sa spravami udičnijem jer mu ih 
tad vrlina snese medju stiene i tu mu zakuča te često sve izgubi.“ 

More pak i drugoj je promjeni podano, najme može uzraštjet 
i poplavit izvanredno kraj i to zovu ,plima ili odebljalo je 
more,“ kad pak udre u se, kažu oseka jeli osekaj je!ili useklo 
je more? ili uteklo je more, ili suša." Kad more prelazi s 
osekaja na plimu, čuje se nekakav šapat krajem i to znamenuju 
& izrazom more liže. 


1 Na Lastovu. 
U Cavtatu. Pored ovoga izraza kažu ,rekesa je,“ sr, recessus. 
Šš U Budvi. 

Ako je oluja blizu, more kao iz dubina grmi; to zovu tut- 
nji more. Kad se je oluja približila, te more se na valove diglo, 
to zovu kozomor ili smorac.! Tad naravno valovi lupaju u 
kraj ili se razbijaju o kakovu hrid koja je morem obkoljena, i 
tad kažu more puca. Obično kad je tako uzburkano more, magla 
okolicu pokrije, a oblaci se skupe u jedan kut povrh. samijeh va- 
lova, te oblake zovu pijavice, a izraz je običan tada ,oblaci 
loču.“ Te uzburkane valove zovu pak šikavice. Jer gibaju 
ladjom tamo amo. Čuje se često i rieč valjavica. Usuprot ako 
je more tiho te se i ne kreće na sšOrupu; zovu, more kako ulje, 
kako dlan. 

Večerom kad se vadi mreža ili tunja3 iz mora, ili se čijem 
 drugijem kreće površajem morskijem, blistaju po moru kao sitni 
svjetnjaci i to zovu ,ikri (ikriti) more“. More pak dobiva vla- 
štito ime na mjesta gdje se najviše ribe hita. Mjesto tako pojedino 
zovu žaplo? ili žaplje.Đ Pelega?7 zovu mjesto daleko od kraja 
300—400 šežanja. Ribari u toj dalečini kažu pelegati ili ri- 
bati u peleži. Blizu kraja ribati govore nribati z za krajem, 
u kraju ili u samomu kraju. 


Navedoh gori navedene izreke o promjenam morskijem jer 
su s ribanjem skopčane, i na svome mjestu biće riječ kako one 
oprezna ribara čine da sluti na oskudicu ili obilnost ribe. 


S. III. Ladja. 


Svaka ladja bila ribarica, bila na druga svrhe odredjena ima 
svoj kljun ili nos (rostrum), ima provu, sprednju stranu, i 
krmu, zadnju. Ustroj sastoji iz daska koje su pri male grede 
pribjene. Korbe se zovu koje odgovaraju gredami na kućnom 
podu, na te korbe pribijene su daske koje se zovu madjeri i 
odgovaraju šticami na podu. Jer taj ustroj naliči čovječjim rebri- 
ma, zovu ga jednokupno rebra ladje. 


1 Sr. Hektorovićevo ribanje od Ljubića izdano str. 32. 
2 Sr. Cvjetu Meda Pucića na str. 12. 
3 Konopčić ribanja. 

4 U Cavtatu. 

5 U Cavtatu. 

6 Na Lipanu. 

Svaka je ladja ne daleko od krune prevrćena i tuda prodre 
more kad je vrijeme da se ladjini madjeri i korbe razkišaju ; 
obično naliju ladju kad ljeti prži sunčana pripara. Drvo kojijem 
zatiskivaju tu lukoju zovu čepi, a izvadit čep da prodre more, 
zovu pustit ćep. Na Lastovu kažu kloknu, i pustit ili izva- 
dit kloknu. 

Uzmimo u obzir ladju u njezina tri vlaštita stanja. Ladja ili 
stoji ili se vozi ili jedri. Stoji ona u luci bezbjedno, a to usljed 
sidra što se za dno _ mora zakuča i tako brani da ladja ob kraj 
lupa jer se tako raztresa sklad koraba i madjera Malo sidro za 
ladje ima obično tri kuke izvraćene na vani; te kuke nazivlju 
mare. Kad se mara dna uhiti i zakuča, kažu ,maralo je“et ili 
zapelo je sidro i sad je bezbjedno ladji ako i dune kakav že- 
stoki vjetar. Dogodi li se baš tako, tad ladja nije obično za krunu 
vezana na kraj nego za provu, uprav zato da se prova okrene 
put vjetra, jer je ladji tako bezbjednije. Konop što se za kraj ve- 
živa, zove se prudjes, a taj položaj ladje nazivlju ,stat na 
prudjesu.“ Traje li ladja u toj bezbjedjenosti, kažu drži; a 
to stanje u luci dok je sidro u moru zovu ,stati na sidru.“ 
Ako pak treba da se malo odalji od suha ladja, da nekuca ob 
kraj, tad malo potegnu uzu od sidra i tad vele ,nategnuti na 
sidro“ili ,potegnuti se na sidro.“ Ako se pak sidro od 
dna otkuča i ladja u kraj lupa, vele tad, pooralo je sidro. 

Namjestit ladju u luku sidrom u moru, zovu surgati ladju 
ili plav,“ a samo uvalit sidro u more vele surgati, a zapovjed 
je surgaj. 

Ladja za vožnje treba, razumije se, vesala. Ova imaju vla- 
štitijeh imena. Veliko veslo u istoj ladji zove se vlaga? (gen. 
vlage), a malo parić. Držak vesla koga rukami ošešale kad 
voze, zovu rucelj,* plosnu stranu vesla s kojom more krećaju 
zovu pala. | pi“ 

Na dva se načina može voziti. Ili se sjedi na sjedalu i po- 
teže se veslo na život, a tako se i jače vozi, što zovu vozit na 


! U Cavtatu. 

2 Na Visu. 

3 U Cavtatu. 

4 Sr. Hektorovića str. 64. 
5 Na Visu. 

6 Ibid. 

se ili na zada;! ili se stoji na nogami pred veslom te se vozi, 
a tad kažu ,vozit snoga ili vozit napried“. Svu svoju snagu 
upotriebiti u vožnji zovu uprieti ili dobro napirati," a kad 
jedan vozar drugoga sokoli, veli mu upri. Lako vozukati bez 
ikakve brige zovu objesit se za veslo ili gladit. Poć na 
veslo, uhitit se za veslo znači uzet veslo u ruku i stat 
voziti. 

Zamaknuti veslašili napraviti veslat ili namet- 
nuti vesla ili štrop znači spravit vesla za vožnje. Vezano je 
veslo s konopčićem koga zovu štrop (a) pri jednoj palici koja je 
utvrdjena u ladjinu stranu, nju zove škaram (lo schermo). Ovaj 
škaram zove se inače i palac;“" ako je pak velik, obično je na 
krmi i to na povišijem ladjam i zove se podac,* a vozit na ta- 
komu škarmu zovu vozit s poca. 


Ko zadnji s krme vozi vlada svojom stranom; tako čini 
zadnji s druge strane, te ova dva vladara sokole svaki svoju stra- 
nu sa riječima ,ala moja.“ Kad dosta ribe nahitaju, izražuju svoje 
veselje, kad se u lukn vraćaju. s brzom vožnjom. Svi koji isče- 
kivaju ribaricu ladju, ako vide da se ova slabo vozi, odmah kažu 
nesreća je. Ako usuprot ladja živahno u luku uljeza, dobar je 
znak, jer tad slobodno su nahitali. Tad vele ,sreća je.“ Takmeć 
se dakle vozari, jedna strana odoli drugoj, i tad govore obrnuli 
smo vas ili naparali smo vas.7 


Kad se njekoliko ladja vraćaju u luku sa ribanja ili sa inog 
posla, ako je družina vesela, stanu se ladje medju se takmiti koja 
će prije. To nazivaju ragatati seš a djelovanje zovu ragat. 
Pozivlje jedan drugoga sa riječima ajmo se ragatat, ajmo u 
ragat. Ako jedna ladja drugoj zaostane, dobitnici se rugaju sa 
riječima ,ostavili smo vas po krmi.“ 


Sr. Hektorovica str. 55. 

Ibid. str. 47. 

Ibid. 67. 

Ibid str. 53. 

U Vranjicu. 

U Cavtatu. ' 

U Makarskoj. Razumij sve ono kad nije krmila na ladji jer ono 
pomaga slabijoj strani i može, kako je poznato, okrenut ladjom 
kud hoce. 

5 U Cavtatu. 

Ne sastoji sva vrijednota svedj u vozarima nego puno puta 
i u istoj ladji, bude bo kadgod tako nesmotrno ustrojena da spred- 
nja strana odviše tone, i tad vele njoriili rilja. Ako joj je 
trbuh veći nego bi imao bit, govore bredja je, ako je manji, 
izjedena je. Ako je posve izjedena i uska te kad se ko na 
stranu stavi, ladja se odma nakrivi, govore, škakljiva je. Unu- 
trašnju formu ladje t. j. širinu i dubinu nazivlju korito, ako je 
nespretno ustrojena, zovu korito joj nevalja. Obično s krmom 
ladja pristupa kraju; da bi se okrenula, jer s provom napried ide, 
treba da jedna strana vozi naprijed a druga nazad, to nazad vo- 
ziti zovu šiati. 

Jedrom se ladja služi kad jedri, a jedreć se kadgod i riba, 
tad kažu ribati na jedro. Kad vjetar _puha a jedro je napu- 
njeno, kažu nosi. Kad se ladja nakrivi, tad vele: legla je. Ako 
u takovu položaju dugo traje bez ikakve opasnosti, vele keči. 
Ako joj uzburkani valovi nesmetaju te ih ona prosjeca, govore 
striže. Ako je valjana na jedru t. j. ako hitro jedri govore šmi k- 
će ili leti, ako ne, tad vele mreči ili stoji kako mrk- 
jenta.! Ako puhne iznenada dah vjetra, te ladju nakrivi da joj 
se preko strane more prelije u korito, ulio nam je, nalilo nas 
jeili zahitili smo. Tad dvojica izbacaju more iz ladje sa pa- 
«Ijom? i to vele sekati (seccare). 

Kadgod opasno bude da jedro oduška nosi, i tad mornarski 
zanat uči, okrenut ladjom suproć vjetru da malo iz jedra oduši, 
i to vele istresti, a zapovjed je istresi. Dobivati, grabiti 
znači upotrebljavati časove kad je vjetar ugodniji i tako postizati 
cilj. Najugodniji vjetar zove se vjetar u krmu (vento in puppa) 
ili vjetar u skut (sr. i Hektor. na str. 32). Ako se uprav proti 
vjetru jedri, koliko ladja naprijed stupi, zovu “uhititi; mornar veli 
uhitio sam do tog ili tog drugog mjesta, stiene itd., 
a od ladje se veli, ako je valjana, dobro hita. Držati se vrh 
vjetra znači opirati se vjetru da ne nosi ladju kud puha, i gra- 
biti koliko je moguće više (sr. i Hektor. na str. 46.) Ako dune 
žestoki vjetar, te ladju prevrati, kažu izvratili susešili obr- 
nuli su se.“ Krmilo je, razumije se, koje vlada ladju kad jedri. 


! Hrid. 

2 U Budvi (la sessola). 
3. U Cavtatu. 

$ U Makarskoj. 

Kod našijeh primoraca obično je talijansko ime timun (il timone), 
ali ne rijetko čuje se po ostalom našem primorju krmilo. Ko- 
mad drva što se nameće na timun i s kojijeh se on obrće, zove 
se argutla. Stavit timun na mjesto zovu načiniti timun.! 
Poslušnu ladju zovu koja se on čas okrene kud krmilo za- 
povjeda, a tromu koja je neposlušna. Usadjeni jambor posred 
ladje na _ koga se uzdigne jedro privezano dugoj a tankoj palici, 
koju nazivlju lantina, zove se arbuo. Sjedalo kroz koje se po- 
vlači arbuo što je utvrdjen u izdjelanoj rupici po dnu ladje, zove 
se trsten? Uzdignuti jedro na arbuo i raztvorit ga zovu napeti 
jedroš ili otvoriti. Krenut se iz luke jedreći, zovu dić se 
na jedro i to je obično od povećijeh brodova. Skupit jedro kad 
se dojedri, zovu zaviti ili smotat jedro. 


Svrnimo pogled na ladju kod ribanja. Razumije se i po sebi 
da je ladja za ovog ili onog ribanja drugčije ustrojena i to radi 
okolnosti i zahtievanja kod pojedinog ribanja. U Cavtatu n. pr. 
s traktom (v. & XV. a) se riba u velikoj ladji. Ona je dugaška 
ko kakav brod a uzka i visoka ko srednja ladja. Ima 8 sjedala 
koja se zovu banci (i banchi, le panchc), na njima sjede vozari; 
nakon njih dolazi četverokutan pokrov na krmi, 2 lakta mletaška 
dug, a toliko i širok, zovu ga škaf, nanj kole (v. &. XIV.) 
mrežu. Nakon toga otvara se jedna glupa u samoj krmi što bi 
nogo čovjek uljesti, i tuj sjedi starješina i zato se kaže sjedi u 
krmi. Taj starješina zovese pustica*. Da nam bude jasno ovo ime, 
treba da svrnemo pogled uopće na brodarstvo. Kapetan pustić 
zove se u Dubrovniku onaj koji nema svojeg broda nego zapo- 
vjeda tudji brod pod platu. Tako je i kod ribanja; pustica je sta- 
rješina tudjoj ladji i mreži pod platu. On ne vozi nego sjedi u | 
krmi, vlada i meće mrežu. 

Ova velika ribarica ladja poteže za sobom malu plavčicu 
koju jedino nazivlju ladja5 jer druge plavi zovu talijanski barca 


! Sr. Hektor. str. 67. 

7 Na Visu. Odtale slijedi da se jambor negda zvao trst, i pisci sa- 
danji mogli bi bez ikakva sumnjičanja služit se ovom riječi kad 
hoće dau opišu brod. 

Šš Sr. Hektor. na str. 67. 

€ Na Lastovu. | 

5 Uprav zato služim se svud imenom ladja, sasvim da naš Hekto- 
rević piše vazda plav. 


mmen. mea Padu 

Ta mala ladja posluživa veliku; ako se šta uhitilo, vozi ona na 
prodaju. Uopće pak služi ta ladja za svaku potre u kojoj mogla 
bi se naći velika ladja. 

Na Visu n. pr. sva preprava za ribanja šabakom (v. 8. XV. a) 
sastoji iz tri ladje. Prva se zove Levut, poviša ladja sa osam 
druga, a deveti je pustica; u njoj stoji mreža, uze i sve što je 
potreba za ribanja. Druga se zove sviečarica. Ova predhodi 
levuta i svjetli s krme držeći luč u gvoždje čapetavo, koje se na- 
zivlje svjećalo;!a riba iz nekog prirodnog nagona potaknuta, hrli 
za svjetlosti, dok dodje prid sami kraj dje je ribari mrežom za- 
grade." Ova svjećarica ladja ima dva druga, jedan loži oganj i 
nazivlje se svjećar, a drugi vozuka s krme na dva veslocaš i 
nazivaju ga šia vac (šiavca). Treća plavčica pak nema vlastitog 
imena, ova poslužuje veliku, nosi za sve družine jedivo, vozi ribu 
na prodaju, i ista je kao gori pomenuta ,ladja.“ 

Za ostalog ribanja ladje su sve iste kao i za drugijeh po- 
treba, na dva, na četiri vesla, i na šest vesala. 

Svrnuo sam se uzgred na brodarstvo uopće u opisivanju ladje 
ribarice, jer je ovo stvar koja je s ribanjem u takovom savezaju 
da se neda lasno odlučiti. Riba se i na vesla i na jedro, a gori. 
opisani izrazi čuju se često, kad ribari pripovjedaju kako su ri- 
bali, kako je bilo. 

. Budi zadnje o ladji diet da je treba na kraj kadkad iz- 
vući da se malo razsuši, ponačini i opere. Mjesto gdje se ladje iz- 
vlače, zovu vlaka.“ Izvuć ladju zovu izpotezat na kraj, 
poteć na kraj. Tu joj najprije peru trbuh i dižu tako travu koja 
se uhitila usljed drugog kišanja u moru. Ako je duga odveće ta 
trava i vidljiva kad je još ladja u moru, govore pustila je 
brke, i tad je valja poteć na kraj, jer to joj škodi i smeta kod 
jedrenja. Ako treba ladju ponačinit, kad su ju oprali, nakrive 
je k jednoj strani i nalože poda nju vriesa, tako opale š nje stari 
pak6. To opaliti zovu ,»izgorjeti ladju.“ Kad su je izgorjeli 
tad majstori ponačinjaju na njoj, ako je što nevaljalo, a najposlije 


L 


! Sv. Hektor str. 76. 

2 Rauamije se da ova ladja svećarića služi Šabaci samo kod noćnog 

 ribanja. 

3 Vesloce (a): malo veslo. | 

$ Na Lastovu. Ovo je ime postalo sad svojtina jednog gospodara, te 
se govori n pr. na vlaci Antunovoj itd. 

oblože je vrućijem paklom, i to zovu opakliti ladju. Korito 
joj obično izmaste s uljem od lana po dva, po tri puta i to vele 
»dat joj (ladji) dvije, tri ruke ulja“. Kad je sve lijepo go- 
tovo i suho, tad je opet turaju u more i to zovu, bacit u more, 
porinut, rinut ladju. Ova dva posljednja izraza obično se upo- 
trebljavaju kad se kakav brod prvi put u more meće sa matice, 
tad vele porinut brod.! Svakoj povišoj ladji kad je okrunjenu 
cvjećem sa škara" dovezu, nadjedu vlaštito ime n. pr. vila, i tijem 
je pomorskom upraviteljstvu označuju3. 


S. IV. Sredstva za ribanje i razdijel. 


Prije nego predjem na opisivanje raznijeh načina kako ribari 
ribaju, treba da razložim razna sredstva kojima se ribar služi u tu 
svrhu. Sva sredstva mogu se po momu mnenju na dva poglavita 
dovesti, najme na mrežu i udicu. Ostala sredstva koja više koja 
manje približivaju se ovijem dyojima; vrša n. pr. sastoji od sple- 
tenijeh hvoja, ko kakav košić, ali je ipak na način mreže spletena 
sasvijem da u nju riba drugovačije upane nego u mrežu. Ali ako 
i to u obzir uzmemo da u šabaku riba upane drukčije nego u 
drugu mrežu t. j. nezadavi se preko vrata, nego živa do ruku 
ribaru dodje, lasno ćemo razumjet kako i vrša spada u broj 
mreža. 


Što se pak udice tiče, i ona se svakako može upotriebiti za 
razna ribanja. Osti n. p. nijesu drugo nego upravljene udice, na 
obje strane one imaju po ukrivljenu oštru kuku; dvije krajne ne, 
nego po jednu kuku i to s unutrašnje strane. To dakako dokazuje 
da su osti upravljene udice. Velike udice kojijem se riba na ve- 
like ribe od kamena (v. 8. IX), ako se uprave, isto su kao vilica 
osti, a te vilice s obje strane imaju po kuku uprav za to, da se 
bolje zasade u ribu i da je zakučaju. Istina je da ostima s dvor- 
njem načinom zakuća se riba, a udicu ona proždere ; ali ako uz- 
memo u pretres jedno orudje od udica spravljeno, koje je pored 
ribanja i na druge sorte odredjeno, nazvano tahmar* (il rampino) 


! O prigodnoj svečanosti pri tom djelovanju sr. Cvietu Meda Pucića 
od str. 8. — 11. 

% Mjesto gdje se grade brodovi. 

3 Ribarici ladji rijetko je da nadjenu ime. 

4 Na Visu. 

lasno ćemo se uvjeriti, da kako tahmar vani zakučava, tako i osti 
medju udice spadaju. 

Osamljena su sredstva klješta u spravi zvanoj kopitnjak! 
ili kopitnjara* i s njima se služe ribari za odljepivat od ka- 
mena u dnu mora kopita (v. 8. IX.) 

Na Korčuli ima nekakvo orudje s kojijem se ježi ili ježine 
vade iz mora i učinjeno je ko jedna zakrivljena ožica, a zovu 
ga ježinjak. 

Kod noćnog ribanja na Visu običavaju sbosti ribu kopljem 
ili prisjeć mačem. Ovdi se može samo spomenut ribanje koralja 
kao osamljeno, i kamenica, kao posve drukčije od spomenuta dva 
sredstva, mreže i udice; koralje se ribaju sa mrežom u tu svrhu 
spletenom, a kamenice sa granami koje se bace u more, na njih 
se priljepiva sjeme kamenica, i tek nakon tri godišta vade se iz 
mora. Sva će ova osamljena načina ribanja bit posebno razložena 
u posljednjem odsjeku, jer su važna, obzireć se na dobit vlaštitijeh 
riječi i na to što tog ribanja svud nema, jer se kamenice nalaze 
samo na nekijem mjestima našeg primorja. Po dubrovaškomu n. p. 
u Stonu samo biva kamenica, a koralja izobilja na Lastovu. Mreža 
i udica kako rekoh dva su poglavita sredstva i upotrebljavaju se 
svakojako u razne načine ribanja. Ti načini dobivaju ime ponaj- 
više od riba koje se obično s njima hitaju, kao srdelska od srdjele, 
bukvara od bukve itd., kadgod od posebnog ustroja mreže, kao 
popunica i prostica (v. 8. XVI. d. c.); kad god od vožnje kod 
ribanja, kao šiota, kadgod od načina ribanja, kao zdrucavica, od- 
metac itd. 


Od gori navedena dva sredstva, razdijel je ribanju dvostruki, 
najme u ribanje mrežom ili udicom. Kako su ribe raznovrstne tako 
treba da budu razna i sredstva. Različitost riba i udičinijeh sprava 
osniva se na razdijelu riba; i uprav koja mreža razne ribe hita, 
ali nije meguće da sve vrste uhiti. S toga riba kakva što u jednu 
mrežu upan& može upasti i u drugn. Srdelska n. p. zove se tako 
jer se ponajviše u nju srdjele hitaju ali ne isključivo srdjele. To 
isto razumije se i za udičnog opredijeljenja; s olignjarom n. p. 
može se i sipa i muzgavac zakučat, a ne samo oliganj. S ovijem 
razdijelom u udicu i mrežu, nikako ja neću da ograničim ribu 


! U Makarskoj. 
3 U Cavtatu. 

koja se u mrežu ili na udicu hita, jer se to i nemože, budući da 
neke vrste ribe hitaju se i na udicu i u mrežu, ali se to _ nemože 
rijeti o svijem ribam, jer tad bi bilo dosta jedno sredstvo za ulovit 
sve vrste ribe. Gerica n. p. i jastok ne hitaju se nigda na udicu, 
a hobotnica nigda ne upada u mrežu, nego ili se hita na udicu 
ili se sbada s ostima. 

. Mreža se može najprije sag o u pravom smislu t. j. sple- 
tena od konca; kao taka ona ima raznijeh imena za različitog 
ribanja: B rdlelaka. šabaka, migavica, geralica, buk- 
Vara, prostica, popunica, trupara, gavunara, dupi- 
nara, proužata, polandara, ciplarica, šiota, tonot, 
rečijak, jauka, vanga i tako zvana mreža od posti- 
žanja. Mreža u širem smislu t. j. spletena od hvoja jest: vrša 
i kaluma. | 

Udični načini u pravom smislu jesu: parang06, zubata- 
vica, tunja, zdrucavica, olignjara, kančevica, od- 
metac, kalamuča ili trstika ili tršljakaikuka. U širem 
su smislu osti za dokesa ili požega, za dupinare. Kopit- 
njak i ruka osamljena su orudja. 

Pojedince bit će riječ o navedenijem načinima, a počet ćemo 
s mrežami kao praktičnijem sredstvom nego st udice, jer se u 
mrežu obilnije i lašnje riba hita, i ribari 8 mrežami učine češće, 
kako oni kažu, bradu od zlata,!' a s udicom nigda, dapače na udicu 
više se riba za zabavu nego iz nekakve nužde, i istom ribaru 
ribanje je s udicom ponajviše uzgredno. 


S. V. Ribanje zimsko i ljetno. 


Stvar je iz izkustva poznata, da neke ribe ima ljeti, a zimi 
nema, i naopako. Sad je pitanje zašto je to. Ovdi dakako treba 
da damo nekakav razdijel ribami, da se taj slučaj razumjeti dade. 
Ja ću se usudit na moj način razdijeliti ribu i na ovom mjestu, 
jer drugovdje (v. S. IX.) bit će opisano kako je narod razdijeljiva, 
i tad vidjet ćemo kako taj narodni razdijel osniva se na ovaj ovdi 
razloženi. 


Ne obzirajuć se nimalo na razdijele što ribami prirodoznanci 
daju, nego smatrajuć ih u njihovom  vlaštitomu pokretu, one se 
dijele u stanujuće i ploveće, a ove posljedne pak razdije- 


1 Obogatiti, 

ljivaju seu zimske i ljetne,! jer zimi ili ljeti kraju dolaze. Sta- 
nujuće su ribe one koje stoje na mjestu, jer svaka prava riba 
plovi, nego one koje vazda blizu kraja ili vazda u pučini prebi- 
vaju a ne mienjaju stana ; ploveće su pak koje u njeka osobita 
doba godišta ili se prebliživaju skupa kraju ili se odalečivaju 
skupa, tako da čim pobjegnu, ni traga im se naći nemože. Iz ovog 
razdijeljenja sljedi, da koja riba nemože se uhitit u svako doba 
godine n. p jastog se ljeti nehita, ni tragalj, a zimi srdjele nema. . 
Ovaj se razdijel samo za mreže razumije, jer s udicom ribaju po 
sve godište. Nu ipak stvar se neda podpuno ograničiti, jer n. p. 
zubatac dolazi premaljeća i hita se u mrežu i na udicu. 


S. VI. Ribanje obdan ili obnoći ribanje po mrakuili 
po mjesecu (mjesečini). 

Iskustvo je ribara naučilo da vazda i jednako nemože ribu 
da uhiti, te on na to pomlji da zaludu nebude trudio. Obdan je 
ribanje obično, kad se neradi o tomu hoće li se riba sama primatat 
u mrežu ili na udicu, nego kad je silom uhite n. p. u šabaku, 
gavunaru, rečijak, proužatu ; ili kad se riba na ribu od kamena 
u peleži, i kančevicom na kanjce, ili na veliku ribu od pjene 
(v. S. IX.) zdrucavicom na lokarde, vrnute, ili i tada, kad se riba 
premata, jer je sprava nestraši, kao u vršu. Obično i s navedenijem 
načinima, izim rečijakom, proužatom i gavunarom, bolje je ribat 
rano jutrom, ili docna večerom, da se riba manje od sprave pre- 
pada i da se ne odbije. Najsgodnije je dakle ribanje obnoć, jer 
tad je ribar uvjeren da će nešto uhitit n. p. srdelskom, paranga- 
lima itd. I ribanje s ostima običnije je obnoć. Obdan samo kažu 
ribari na let se ubijaju ribe?, a obnoč se zbadaju, kad spe na 
hridinam po dnu mora, a ribarica ladja vozika se krajem sa plam- 
tećim lučom na svjećalu. 

Na Lastovu zovu sviećalo spravu za svjetliti na sr- 
djele, a svjetnica za ribanje s ostima. Ribat s ostima vele 
poć pod osti.5 

Šabakom se pak riba i obnoć, a tad je i zgodnije. Bacati 
mrežu s večera, zovu sutoriti“ Prvi sat noći zove se prvi 


1 Čuje se gdegod i u narodu zimska i ljetna riba. 
2 Na Lastovu. 

3 Na Lastovu i na Visu. 

š U Cavtatu. 

sutor; drugi, drugi sutor. Nakon drugog noćnog sata gubi ime 
sutora. Doba od prvog sutora do prid zoru, nema vlaštitog imena, 
nego se ribari služe izrekom: ,na izhod te ili na zahod te druge 
zvijezde, na izhod ili na zahod vlašića, mjeseca, danice“. Obično 
reču: ,Bili su oskočili vlašići“. Metati šabaku prid zoru i držat 
je čim zora puca sve dok se dobro razdani, a kadkad dok i 
sunce poviri zovu zoriti. 


Noćno ribanje pak ili jepo mjesecu ili po mraku. Ribati 
po mjesecu običnije je s onijem mrežami i drugijem orudjima ko- 
jima se i obdan riba, a ribanje je po mraku poglavito za svega 
ribanja, a navlaš za udičnijeh sprava, za parangala n. p. jer kažu 
ribari da gruji i njima slični polaze po mraku. Kad pita jedan 
drugoga jeli bilo ribe, kažu ,je li bio polaz.“ Prvi mrak zovu 
ono prvo večer kad je malo mraka nakon punog mjeseca. 
Ostala večera zlamenuju sa riječima ,bilo je po ure, uru, dvije, 
tri, mraka“.! Te ure mraka upotrebljavaju za ribanja, i prije nego 
izadje mjesec, vade iz mora orudja. 


S. VIL Ribanje na veslu ili na jedro ili inače. 


Ovdi je lašnje ograničiti način ribanja. Na jedro se neriba 
nikakvom mrežom, nego samo udičnijem spravami, sdrucavicom, 
parangalima itd. Nu s tijem nije nikako ograničeno ribanje s udicom 
jer riba se kadkad i na vesla s udicom n. p. s olignjarom i 
s istom zdrucavicom, može pak i ladja stat na mjestu i to kad se 
riba na kanjce, na ukljate itd. Može se i s kraja ribati kao n. p. 
s odmecom, trstikom itd. 

Za šabake hoće se ladja barem na osam vesala, za velike 
šabake i na dvanaest. Za sve ostalo ribanje na vesla, ladja valja 
da bude na četiri ili na dva vesla. Rekoh da se svaka mreža na 
vesla meće, ali ima jedna vrsta mreže kojom se i na jedro riba 
a to nespada nikako u narodno ribanje nego je prisvojeno od 
bližnijeh Talijana,* od Čozota, zato mreža i nema narodno ime. 


1 U Cavtatu. 

2 Istina je da medju navedenijem mrežam na 8. IX. vidi se _ gdjegod 
talijanska riječ ili svršetak riječi na talijansku, ali kad se to pro- 
misli da su naši ribari vazda u saobraćaju sa Talijancima i da u 
njih kupuju mreže, neće se niko začuditi, ako su neka talijanska 
imena prodrla u narodnu nomenklaturu ribanja i uobće brodarstva, 
nego će se dapaće diviti kako je naš narod ponarodio imena orudja 

Ćozoti ribaju na jedro i s mrežom. Ona poteže se po dnu mor- 
skom i tako dere hranu i uništava sjeme riba, zato je gdjegdje 
i zabranjeno to ribanje od vlade. Zašto se mrežami riba na vesla 
a ne na jedro, lasno je odgovorit. Opasno je da se zaputi mreža 
kad se meće, jer ladja na jedro peterostruko hitrije leti nego na 
vesla. S nekijem vrstami udičnijeh sprava riba se i na jedro, jer 
nije tako lasno da se zapute. Ima sprava kakvi su parangali, koji 
sastoje u duljina iz 300 sežanja tunje, a udice su na po sežnja 
jedna daleko od druge; ali je stvar tako raztrijebljena da nije 
moguće da se zaputi. Dogodi se kad god slučaj da se parangali 
zapute, tad se sva sprava meće u more tako zapućena, a potla se 
vadi pak se razputi, nije ništa nego vrijeme izgubljeno. Usuprot 
kad bi se to s mrežom dogodilo, izim vremena, izgubila bi se i 
mreža jer bi se razdrla, pak eto ribaru goleme štete. Mreže se 
ne samo nebacaju na jedro, ni na vesla kako se obično vozi, nego 
lako vozukajući. | 

*  Ovdi neće bit nemjestno ako spomenem da se neke sprave 
odma vade iz mora, a neke se ostave nekoliko satih u moru a 
kadkad i cijelu noć i dan. Parangali na primjer meću se, pak se 
ostave uru, dvije, tri u moru, usuprot sdrucavicom se riba mećajuć 
je u more, tako isto s olignjarom, kanjćevicom itd. Što se mreža 
tiče izim onijeh koje se dotežu (v. 8. XV.) sve ostale mreže 
ostanu u moru nekoliko doba. 


S. VIIL Mjesto gdje se mreže suše. 


Kad se je kraju dovezla ribarica ladja, tad se mokra mreža 
dodava od ruke do ruke kroz svu duljinu i to zovu kalumati 
mrežu.! Na kraju pak zadnje čeljade prima mrežu kroz ruke i 
gradi je na podstavljene lestvice koje se zovu skalica? ili ci- 
vjera.3 Ova riječ skalice kada je u mnoštvenom broju upo- 
triebjena, znači vazda male ljestve koje jedino služe za prenositi 
mreže sa žala na sušilo ili sa sušila na Ž6. Graditi mrežu na ska- 


i inijeh sprava, koje slobodno, ako ne sve, a to većijem dijelom 
primio je od Talijana. Naši ribari kad kupe mrežu u Talijana pitaju 
ih kako se zove taj ili onaj komad a Talijani im reču n. p. budello 
della sete, a oni naški govore budio mreže (na Lastovu). 

1 Na Šipanu. 

2 Ibid. 

3 U Cavtatu. 

lice zovu gloratimrežu na skaliceilinacivjer. Nije vazda 
dosta jedna civjera za prinjet mrežu na sušilo, i tad gloraju je na 
dvije i na tri i to je slučaj kod velike šabake. Za prinjet jednu 
civjeru dosta su dvojica. Držke te civjere nazivlju nožicam, a 
ima njih četiri. Kad su izglorali mrežu na civjeru, tad je nose na 
sušilo, a to se zove steralo. Svako steralo za cijelu mrežu sa- 
stoji iz dvadeset podebljih šiljaka usadjenih u zemlju. Ti šiljci 
nazivlju se sohe ili sošice. Ove dospjevaju u rog; na te rogove 
naslanjaju duge i podeblje palice i tako savezuju sošicu sa sošicom. - 
Te palice imenuju se lijenke. Posaditi sohe po steralu zovu za- 
kopati steralo.! Kad hoće da prosteru mrežu, jedan od njih 
dodava ispod ruka mrežu sa civjere, a dva druga, jedan jednu 
stranu, drugi drugu razastire, tako da s jedne strane ostane pluto, 
a s druge olovo. Mreža se često prekodan razabire da se dobro 
osuši. Kad se ribaru vidi da je suho onda se kupi u četverokutno 
sukneno platno, izatkano od koštreti i jedino u tu svrhu odredjeno 
i zove se haran (harana). Kad se ima mreža opet u more bacat, 
običaju je ribari razredit tako, da kad se u more meće, nikako se 
nezaputi. To razredjivati zovu pribirati mrežu." Nijesu ste- 
rala držana strogo za svojtinu, jer kogod može prostrieti mrežu na 
tudje steralo i bez pitati gospodara. 


8. IX. Ribe i njihov razdijel. 


Riba, kako je poznato, svakojake je vrste, a po tom i raz- 
novrštne forme. Bilo* (la baca), rep,* (la coda), ljuštra ili 
ljuštura (la squama) i krila obični su izrazi kad se opisiva 
kakva riba. Tečajem ovog 8. bit će riječ kako narod ograničuje i 
imenuje ribu, ovdi mi je samo spomenuti da meni ne pripada ni- 
kakvo označenje riba u učenom smislu, to dakako prirodoznan- 
cima je zadaća, a meni samo da ovdi razložim ribe i njihov raz- 
dijel pripovjedajući vjerno što puk o tomu misli. 

Rekoh već na 8. V. da razdijel, koga sam ja ondi uložio, 
temelj je razdijelu kog je narod načinio, i po komu orudja je 
razna izmislio, kojijem bi se riba hitala. Razdijel moj u stanujuće 


1 Na Šipanu. 

2 Ibid. 

3 Sr. Hektor. na str. 77. 
4 Sr. Hektor. ibid. 

i ploveće ribe odnosio se samo na vlaštiti pokret riba. Ovo je 
razdijel koga je naš narod nehoteći uvažio u razdijelu po mjestu 
na komu obično se jedna vrsta ribe nalazi. Ribar kaže: I. Neka 
je riba od kamena! ili od stiene.? Ova vrsta ribe stanuje 
dakle oko kamena ; bili ti kameni u peleži ili u kraju, to malo 
smeta. A ovdi je baš gdje se vidi da je ova prva vrsta ribe sta- 
nujuća, jer sasvijem da plije od kamena do kamena, kamen svegj 


| je nje stan. II. Neka je riba pak od lenge ili od kala, 


bilo to u pučini, bilo u kraju, to je sve skupa jednom naznačeno 
dje uopće bjela je pržina po dnu mora bez trave _I ova je riba 
stanujuća jer po lengi svedj se ona nalazi. III. Neka je riba od 
voge.* Ova je vrsta djelom stanujuća, a djelom ploveća, jer 
crnjeli ove vrste zajedno se u proljeće na jatu približivaju kraju, 
a jeseni se odaljuju skupa u pučinu. Ostane mu dakako traga i 
jeseni u kraju, ali to može služit kao iznimka. IV. Neka je vrsta 
rike napokon od pjene ili bjela riba tako zvana jer većijem 
dijelom plije ispod samog skorupa morskog i uprav je bijele boje. 
Ova je u čitavoj vrsti, izim kakve male iznimke, ploveća, jer čim 
iz kraja pobjegne, ni traga joj se već iznaći nemože, kao srdjele, 
trupivrnuti, lokarde itd. 


Nije moguće sve četiri vrste u cijelini prebrojiti, ništanemanje 
dodati ću njeke, što sam skupiti mog0. Prva vrsta od kamena opet 
se razdijeljuje u male i velike. Male se tako zovu jer vazda 
male ostaju i nemogu nigda postat velikijem i ako i postanu ve- 
likijem, ali tad dobivaju drugo ime n. p. tabinja je velika slinka; 
velike su pak koje u prispodobi sa malijem vazda su velike. 
Ova je vrsta uopće zagašene boje i našinci je vole nego drugu 
vrstu jer je slatka na kusu. Male su ove vrste n. p. kanjac 
(kanjca), glavoč (glavoča) ili glamočtili glavotok? (il guatto) 
mjerla, pjerka ili špirka,5 lončari lončarica, žustra 


! U Dubrovniku. 

% U «pljeskoj okolici. 

3 Od talijanske riječi alga, morska trava crne boje. 

* U spljeskoj okolici. U Dubrovniku zovu ga glavočom zbog toga što 
mu je velika glava, 

5 U Rabu. 

Š U Vranjicu. 

vladika,! slinka,ili slinguraili balavicaili slinovica? 
vambuša,3 plazina,* maslikovac, lombrak$5 ili lum- 
brak ili lebrak, mješac, peš," hinjica ili hinjuša, 
bodeč,* pagra, kusica,*"turinača,!ovčica (la marmona), 
vrana (la figa), tulja, hatar,!! poluribica.!? 

Velike su ove vrste n. p. trn ili drtulja,!3 kjema, 
hvag, tabinja. 

Ribe od lenge ili od kala razdijeljuju se u pitome i divlje 1 
jopet u male i velike. Naznačit ću samo koje su pitome, a koje 
divlje. Pitome su ribe koje imaju formu!“ običnu riba i koje obično 
ne stanuju vele od kraja odaljene. Divlje su ribe drugačije forme 
i stanuju ponajviše u peleži. Ove su ili plosnaste kao žutuga, 
ili duge i tanke ali u glavi i repu i boji posve SEE od pi- 
tomijeh, kao maška. 


Pitome su ove vrste n. p. trigla ili sišu ili trial? (il 
barbone), list,!# tragalj, kovač!" (pesce sanpiero), kokot,!? 
droz, tovar,!'* (il merluzzo), gruj ili ugor. Ako je ovaj 


1 Zvane tako jer su lijepo namaštene na pasove, slične odjelu kakvog 
su njegda nosili vladike dubrovaške. 

2. U Budvi. 

5 U Rabu. | 

* U Makarskoj, ova plazi jezik i bali slinu iz rila, slična je slinavici. 

5 Jer se topi pod zubima kako maslo. On je vrsta vladike. 

6 Kažu kad pase travu ,brak“ da je kosi i lomi i da mu je odtole 
i ime, ali gledeć na raznolična imena, lumbrak u Spljetu, lebrak u 
Budvi vjerovatnije da dolazi od latinskoga lumbricus (il lombrico). 

7 Imai jedna obitelj na Mljetu što se zove Peš. 

5 Jer bode. 

9 Rekbi da nema savršeni rep. 

1% Zbog velikog turina ili rila, 

1! U Vranjinu, 

13. U Cavtatu, tako ju zovu jer joj glava se malo odaljuje od obične 
forme, 

13 Jer koje krene živu, utrne. 

14 I ostale se vrsti ribe mogu zvat pitome, jer imaju običnu formu, ali 
u ovome razdijelu navlaštito zato da se mogu od divljijeh raz- 
lučiti. 

15 U Spljetu. 

16 Jer mu je ista forma kao listu stabla. 

Plosan a širok i uz to dračav. 

18 Jer je vas crven kao huhor u pjetlu koga kod nas zovu ,kokot“. 

19 Zašto nadava na boju tovarevu i treba ga odviše soliti kod jediva. 


izd 
«3 

velik, zovu ga škaljaš, ako malihan glisto,! murina ili 
ugorova majka (la morona), jegulja ili janjulja (! an- 
guilla). Ova u Vranjicu ima tri različita imena. I. glaveš (glaveša), 
HI jamarica, III punjeglavica. Daljearkaja* (la lucerna), 
tovarac morski“ (pesce molo), inćok,* klin, kozica, 
skurjenča ili skurin ili skoranča,7 uklija,% škobalj, 
krap.!'" 

Divlje su pak: raža ili ražina,!! maška, krilatica," 
sklać,!5 vo, vrag, žutuga,!* žaba,!* medjed,pliskavica!5 
(il dolfino),bjeleuguza,!? ražina meka! (la baracola), čuk ov 
ili pas (pesce cane)!?, vučić, veža, volina,?" tele morsko.?! 

Sad dolaze ribe od voge. I one su male ili velike. Male 
su n. p. ovca, četinjak, škrpina, škarpoc,?? crnjeliili 
crnci (i fabretti), fag, zglav, lubin? (il branzino), arbun* 
(pesce albero), krastavica?* (caparozzoli), sar d un? (la chieppa) 


! Oba imena u Cavtatu. 

2 U Makarskoj. 

3 Ibid. 

* U Vranjicu. 

5 Ibid. riba od vode. 

S Ibid. 

7 Ibid. 

5 Ibid. 

% Riba od vode u Crnoj gori. 

10 Ibid. 

11 U Makarskoj. 

12. Na Lustovu tako zvana jer ima krila. 

13 U Cavtatu. 

14 Jer je posve Žuta. 

15 Nemože se nikako u orudje ova riba uhitit zbog veličine, nego kad 
zaspi na površju morskome doveze se ribar lagahno, te je u mjesto 
zamlati sjekirom. 

16 U Cavtatu. | 

17. Vrsta pliskavice u Vranjicu. 

18 U Makarskoj. 

19 Ibid. 

Sve ove tri zadnje u Vranjicu. 

21. Na otoku Hvaru. 

32. Mala skrpina u Rabu, 

23 U Spljetu. 

2% Ibidem. 

35. U Makarskoj. 

26 Ibid. 

dugnjica! (la donzella), šaimača? (il leppo), traska? (il 
leppo), šparam ili špar, labin od purića, grb" (quasi 
branzin), lojka (la uppa),* spic ili pic,"lepić,*škarpun, 
sarun,' širinga,"' saluma," mješac. 


Velike su ove vrste _n. p. ovrata!š ili komarča! (la 
orada), kantor, zubatac,!5 totanj,'* bucat (bucata),'"fratar!s 
(magnamorfi), | | | 

Sad su na redu ribe od pjene ili bjele ribe. I ove su 
male i velike. Malesun.p. srdjela, gera Ili gerica, gi- 
rica, grima!? (la marida), so pa ili salpa?" (la salpa), crno- 
guz?! ii ernorep, bukva, (la bobba), bukveljici,? gavun 
(il gavone); ako je malahan onda se zove mešica,*“ sarak (il 
sargo), ukljata?* (la occhiada), gamad ili gamadin, mljeko 


2 U Makarskoj. 

3 Ibid. 

Š Ibid. 

* Turić je žuta morska trava, pak je i lubin žut. 

Š U Vranjicu. 

$ U Makarskoj. 

7 Namašteni špar. 

8 U Rabu. 

9 U Vranjicu. 

10 Ibid. 

1 Ibid. 

1% Ibid. 

13 Na Šipanu. Zato, kažu, da se zove tako, jer baš ima crni pas oko 
vrata. 

14 U Makarskoj. 

15 Jer ima velike zube. 

16 U Cavtatu. 

17 Ibid. 

15 U Makarskoj. 

19 Na Šipanu. Razumije se i po sebi da se može rjeti garica, srdje- 
lica, ako malu vrstu hoće se stijem naznačit, Sr. Dubrovnik za g. 
1862. Ako se kakva riba jednoglasno po nome okolici zove, 
tu ja ne bilježim u opazku. 

2% U spljetskoj okolici. 

21 Jer mu je rep crn. Sr. i Hektor na str. 65. 

22 Mala vrsta bukava. 

23 TJ Vranjicu. 

25 U Vranjicu se zove ušata, jer ima velike uši, 

25 Ukupno ime za male gerice i bukvice, te se zovu zato sitna riba. 

ili mješće! (il pesce latte). U Makarskoj zovu ovo mljeko pići 
(pića). " Lastovica, iglica ili jaglica? (angusigola), šnjur* 
(il surro), skuš ili vrnut (lo scombro), lokarda (la langarda), 
oštruj (oštruja) (la menola). Cip3 ili cipa1 (plur. cipoli ili cipli) 
(il cevolo). U Budvi se on zove skakva (6). On ima u Vranjicu 
nekoliko imena koje dobiva zbog raznijeh boja ili čega drugoga, 
On se zove I babaš II škljutavac III macar IV askar 
V Bir. Hinjuša ili hinjica, bokvica.*5 Velike su pak ove 
vrste n. p. polanda (la palamida), smudut (smuduta), trup ili 
tunj (ili pesce ton), trupač,“ kejavac,? orhan (orhana),? 
šarban (šarbana),? bilizina!? (la lizza), šklapavac.!! 

Budući da se ribanje sa mrežami i udicami razgranjuje i na 
ostale vrste riba koje u moru živu, zato ću ovdi nabrojit neke 
tračane! ribe, pak ću tad preći na rakeimušlje.! Tračane 
su koje posjeduju vidljive ili nevidljive trakove. One su sljedeće: 
hobot, hobotnica ili obotnica! ili karakatnica!* (il 
folpo), oliganj, uliganj ili lignja!'* (il calamajo), tračan, 
muzga, i muzgavac (il folpetto), krstijež i krštača, 
pizdurina, vesuljaili vlasulja,!?" koralje (4), konjic, 
bežmek, grdobina (rospo di mare), pestelj. 


1 I ovo je ukupno ime za tek izleženu ribu. 

2 Jer izljeće iz mora u zrak. Izim krila, sve je ostalo riba. 

3 U Makarskoj. Tako zvana jer je duga a tanka. 

€ "Tako zvana jer šnjuri rilom kad plije. 

5 U Budvi. 

€ Malo manji od trupa. 

T Riba od vode. 

8 Velika riba, kad god joj bude i 60 oka, 

% Na Šipanu vrsta orhana, i tako je zvan jer su po njemu crne e kaplje 
te je šarbast. 

10 TU Makarskoj. Ova ćera malu bjelu ribu. 

11 Na Šipanu veliki šujur. 

12. Ja zovem tračane ribe ili samo tračane one, koje učenjaci na- . 
zivlju ,tračavci,“ a to zbog toga, što na Lastovu ima. jedna 
riba ove vrste što se zove tračan. 

13 U Cavtatu jedna ove vrste zove se mušlja. | : 

1“ Od glagolja obotati koji u Budvi se čuje i znači stisnut, jer 
obotnica trakovima ruku stisne. 

15 U spljeskoj okolici. 

16 U Spljetu. 

17 Zbog toga što su joj tako česti trakovi kao vlasi na glavi. 

18 Jer konju naliči. | 

Sad dolaze raci. Oni su, zastog (V astaco), rak, vjera, 
komorana,! baba, sipa (la seppia), jež ili ježinac, ko- 
zica, baizica,š babica, kosmeljilikosmeč,grambata, 
lap. Ovaj ima nekoliko imena u Vranjicu. I birac,IIbirac 
travaš,/ZIlIšuškavac,IV magaretaš,V bjelaš. Babura, 
pauk, zmija. Ovdi je sad na svrsi mjesto mušljama, jer i za 
njih ima posebnih orudja, kojijem se vade iz mora. One su n. p. 
. iskra, narikla, lupar, vreteno, kopitošilj kopitnjak, 
mušlja, prstići ili prstac ili prstenac!? (il dattero di 
mare), brumbuljak!! kamenica (P ostrica), spuž (il bovolo), 
mačica ili pizdica!! (la _ umpola), ljustra ili ljuštura,13 
ugrkili grk, puca, čupka! (la pantalena), škojka!* (la 
cappa), škojkabrka!* (la schilla) priljepak!" (il porchetto), 
papak (la musciola), škatar,!? kokošica!? (il pedocchio), ko- 
košicatravata,nanara,štrumbula?! (i caragoi), kunjka 
ili skrinjica, a velike kunjke zovu banbalje;brbljavica,? 


1 Na Lastovu mali jastožić. 

? Ibid. na način jastoga. 

3 Vrsta račića u Rabu. 

* Na otoku Hvaru. 

5 U Vranjicu veliki rak koga po dubrovaškoj okolici zovu ,Karla.“ 

6 Žive u škrapami, nažut je. 

7 Jer stanuje u travi. ' 

8 U Makarskoj. 

9 U Cavtatu. 

10 U Makarskoj. 

11 Vrsta lupara u kotoru. 

13. U Makarskoj. 

18 Tako je zvana jer je plosna kao ljuštura na ribi. U Cavtatu je 
zovu palastura. 

1 U Makarskoj. 

15 Ibid. 

16 Ibid. 

17 Ibid. 

U Vranjicu. Ova živinica čudnovato se zavrgne u iskrinoj praznoj 

kući. kae | | 

19 U Vranjicu. 

20 Ibid. 

21 Ibid. 

22 U Kalu se nalazi. 

mjesec! (1 elisse), gargaša, volaks (il bovolo), kravica ,* 
školjak, katulica, naprski, skelci. 

Ovu vrstu t. j. mušlje, zovu u Vranjicu ,oboružanariba“ 
od talijanskog ,pesce armato.“ 


S. X. Jelo riba. 


Nije lasno ograničiti što je uprav jelo riba: najbolje je rieti 
da se ribe svačijem hrane što god more sa kraja poliže, svijem 
gunsobam i plakotinam što se u more bacaju. Uopće jelo riba zovu 
naši primorci pića. | 

Polag neograničenog jela riba, ima nekijeh jela na koje naj- 
prije se riba namata: to su n. p. sir, srdjele slane, kruh izžvaćan, 
gamad na udici, trakovi obotnice poprigani. Ove trakove upotreb- 
ljavaju za primatat ribu u vršu (v. &. XVII.) i ta pića u Braču 
za vrše zove se meka ili vrha. Ostalo jelo na \ koje se mami riba 
zove se odmet5 ili mamać (1 esca). 


Trave su morske pak naravna pića riba. One su n. p. brak,7 
purić, svilina,? ločila,!" muravina,!! voga!? (DP alga). 
Glagolj pak kojijem izražuju jedenje riba, jest pasti, riba pase, 
a jedenje paša.!3 Usljed toga neke ribice zovu se ovce ili ovčice!* 
i to po položaju i kretanju sličnom ovcami kad čupaju travu. Ali 
pored ove naravne i nenaravne piće, ista je pića riba drugoj ribi. 
Po tom, što se na gamad riba hita, odma je .dokazano da riba ije 
drugu. To potvrdjuje nam i poslovica (v. 8. XII.). To nam dokazuje i 


T Jer je kao novi mjesec. 
2 U Vranjicu. 
3 Ibid. 
* Ibid. Vrh joj je podulji nego volku. 
5 U Makarskoj. 
6 U Budvi, odmet ili mama zovu se i istučene iskre i narikle, isko - 
opani crvi ili glistine. 
7 U Cavtatu. 
8 U Vranjicu. Ovaj purić kad se na kraju osuši zove se ložina. 
% U Vranjicu jer je tanašna kao svila. 
10 U Cavtatu. 
11 U Budvi. 
12. U Dubrovniku. | 
18 Sr. i Hektor, na str. 65. 
14 One se u Cavtatu zovu beke jer i ovce zovu se ondi beke (od 
gl. b6). 

slučaj sliedeći. Uhiti li se kakva poveća riba, te se očisti, nadje 
joj se u crievima čitavijeh neizgrizenijeh ribica. Komarča ide u 
poćeru za skakvami. Skled se kadgod i na suho nasuče ćerajuć 
malu ribu. Najgora je u našem moru pliskavica, koja dosta štete 
utrudjenome ribaru učini, jer mu mreže razdrma. Ona je velika 
divlja riba, ali usprkos tomu i njoj se lijeka našlo. Brižljivi se je 
ribar sve mislio kako bi i toj nedaći ponešto doskočio, te je na- 
pokon spleo takovu mrežu u koju se i pliskavica zaputi. O njoj 
će biti riječ na svome mjestu. 


S. XI. Slutnje i predsude kodribanja. 


Iskustvo je ribara naučilo da gatati može, da li će bit ili ne 
ribe. Ti zlameni mogu se pojaviti ili u istijem ribami ili u kakvom 
sdvornjemu znaku, 

Od istijeh riba gataju, kad bude obilno jedne vrste a ne 
druge i odatle gataju da će bit i druge ili da je neće bit. Ako 
se mnogo pliskavica prevraće po površju morskom, onda je zlamen 
da će bit dosta i srdjela. Usuprot ako u obilnomu jatu trupi se 
kraju prebliže, tad kažu da neće bit srdjela,! i obično se tako i 
dogodi. Naravno zbude se kadgod posve protivno nego je ribar 
slutio. Zato on nevjeruje posve takijem zlamenima, te se isto 
spravlja na ribanje, ali prepravan je, može se rijeti, na gubiš a 
ne na dobit. 

Zdvornji znak je more, ponajprije u svojijem promjenam, koje 
objavljuju ribaru obilnost ili oskudicu te ili one ribe. Ako je n. p. 
neobično žestoki osekaj, to je znak da će brzo jug a š njime 
plima. Dok je taki osekaj, i potpuna tišina valovima vlada, tad 
ribar na vrat i na noge poteži se da u to vrijeme pred zlom go- 
dinom upotrijebi sva sredstva ribanja, da tako mnogo uhiti, i tako 
se i dogodi, jer riba kad ćuti da je blizu mećava, ili uopće zla 
godina, podigne se iz dubina, te površjem morskijem bara (v. S. XIII) 
kako mahnita. Ako je pak more uzbunjeno, eto lijepe zgode da 
se riba. na: sarke. I opet kad se sve lijepo razvedri i obrne na 
buru, tad je opet ugodno vrijeme za ribanja. Glagolj koga tad 
prilože buri jest zibriti, bura zibri (puše). 

Što se pak predsuda tiče, spomenut mi je ovdi ponajprije 
jednu, koja je na Lastovu tako duboko u ribaru zarasla, da se ni- 


2 Na Lastovu. 

kako neda ukoriti, jer uprav i iskustvo je ondi dokazalo, da se 
protivni slučaj nije nigda dogodio. A to je kod ribanja trupa. Na 
lih se vazda hitaju trupi, na tak nigda. U Cavtatu n. p. ako se 
na prvoj udici parangala uhiti glisto (v. S. IX.) ili u prva oka 
mreže zaputi kakva mala riba, nije dobar zpak, neće se vele uhitit 
u čitavoj spravi. Ako more izvanredno mnogo ikri, tako isto. I 
kakva osoba ima upliva na sreću i nesreću kod ribanja.! Da bi 
se izbjego sukob s tom neugodnom osobom nose se sprave ribarske 
u ladju drugijem putom. To nesrećno čeljade, može bit i mužko i 
žensko. Ako je žena, zovu je dakako vješticom, a muškoga 
zovu vješturkom. Oprezno ribari stoje kad se spravljaju na ri- 
banje i netom vide tako čeljade odma zaupe: u kam se uprla, 
u kam se upr0. Ako se sa vješticom treba baš sastat i govorit 
š njome, tad je okume, veleć joj n. p. dobro jutro kumaipo 
predsudi tad ona škodit nemože. Odvraćaju pak taku osobu od 
sebe šaljući je ,u Pulju pod orah«" i tijem cijene, da su na 
pola bijedi priskočili. Dalje: Na Lastovu n. p. kad se riba, ako 
koji reče ,maška« neće se slobodno ništa uhitit. Nije od pustice 
dopušteno da družina gata koliko će se uhitit. Ako oni što o tomu 
proreču, on ih umukne i na svrhu doda ,uhitit ćemo što 
Bog da.“5 Uhbitjenu ribu nije dobro brojiti pri ribanju.* 


1 Tu predsudu imaju i lovci. Oni podju stranputicom da tako izbjegnu 
susret kakvog mržećeg čeljadeta. Ima medju njima nekijih, koji ako 
se sukobe s takijem čeljadetom, vrate se odma natrag, jer vele, ili 
će se što neugodno zbiti, ili zaludu će se _moriti. Slučajevi se ža- 
losni kadgod dogodili i tako su žalibože potvrdili te predsude koje 
se zato nedaju lasno iz puka iskorijenuti. 


Kako je poznato, u narodu se priča da se vještice preobrate u lje- 
juvice i obnoć odlete preko mora u Pulju i drže vjeće pod orahom 
o svijetskijem okolnostima, O njima narod pripovjeda da mogu sa- 
mijem pogledom nejaku djecu isisati i tako svršiti. Ako se što dje- 
tetu dogodi, odma kažu ,popila mi ga taita,“ ili ,izjela 
mi ga, izjela mu je srce.“ Zato neiznose nejaku djecu van. 
Ako je taka žena još neudata, zovu je »morica“ jer kažu da obnoć 
mori čeljade kad spi. Žalosno je pak, da te predsuđe i njima slične 
uzdrže popovi u puku, te na zahtjev seljana dijele nekakve blago- 
slove u zapečaćenoj knjižici, koje nazivlju ,zapis“. 

Na Lastovu. 


Sr. i Hektor. na str. 65. Ovakove i njima slične predsude ne ob- 
stoje samo u neizobraženom ribarskom krugu, nego i u krugu go- 
spodičića, koji iz puke zabave opreme se na ribavje. 


[> 

I kad se kunjke i skrinjice kopaju, ima nekakvih predsuda 
koje se vjeruju (v. S. XII.) ali ovde nemože se rijeti ništa o ve- 
likijem ljudima, nego o djeci, jer se sama dijeca tijem bave. 

Na svrhu mi je ovdo spomenut da i nebo ima upliva na 
ribanje: ako sjeva, nema ribe, usuprot ako daždi samo bez grm- 
javine i sjevanja, spremaju se ribari na ribanje, jer će slobodno 
nahitat. Kad ribe neobično glavaju (v. S. XIII) po površju morskom, 
znak je da će brzo potres, a tad je naravno veliki osekaj i to se 
spaja s gorirečenom predsudom da je osekaj zlamen obilnosti ribe. 


S. XII. Poslovice, izreke i zakletve kod ribanja. 


Stvar bi bila posve izlišna kad bi ja ovdi navadjao nekakve 
dokaze, čijem bi zapečatio mnenje u uvodu izrečeno, da je naš 
narod i jezik i u ribarskome zanatu samostalan, jer to potvrdjivaju 
poslovice, izreke i zakletve, koje se čuju u svakdanjem razgovoru 
primoraca našijeh. Ako ih je ovdi malo navedeno, to nikako ne- 
dokazuje sjeromaštvo naše u toj struci, nego nemarnost našinaca 
za sakupljanjem tog domaćeg blaga. Počnimo s poslovicami. Uvi- 
djeli su primorci naši da je posve rijetko takijeh ribara naći, koji 
bi se bogatijem nazvati mogli, nego obično je tuga i nevolja u 
ribarskom krugu, pak su sklopili poslovicu. 

K6 riba, žlje ima! 


Kad se šabaka (v. 8. XV.) ili proužata (v. 8. XVI.) u polu- 
krug zametne, ulovi se vazda što god u taj polukrug, a rijetko 
je da u strane mreže što upane. Taj polukrug zovu oku ć (okuća). 
Narod je sastavio i tu jednu poslovicu koja glasi: 

Okuć lovi ribu? 


Pustica da bi družinu odvrnuo od spanja kod ribanja, ukori 
ih sa poslovicom: | 


Ko spi, ne hita ribeš 


Kad ko hoće da prigovori komu vuhveno njegovo postupanje, 
prispodaba ga maški, koja je tako na ribu sladokusna da se gdje 


I U Cavtatu. K ovoj dolazi druga poslovica koja se neodnosi na ri- 
banje, ali je govore zajedno s ovom i sačinjava jednu samo. ,Ko 
riba žlje ima, ko puši, jidu ga uši.“ 

2 U Vranjicu. | 

. S Na Lastovu. Čini. mi sa da ova nije izvorna doga prevedena iz ta- 
lijanske , Chi dorme, non piglia pesci.“ 


7 


na udičnu 'kakvu spravu zakuča, ako je mama na udici, te mu reče 
ironiški: 
Neće mace (ili mise) asi 


Ovoj su poslovici pridjeli pak nekoliko stihova koje djeca 
pjevaju, uložeć čije ime mješte mace, n. p. neće pero gera etc. 
Obično se čuje ovako: 

Neće parok gera 

Nego jednu triglicu, 
Koja pisa (pesa) litricu, 
I kupiceu osta, 

To je njemu dosta? 


Kad kogod ribaru pita mukte jednu ribu, on mu odgovara: 
Ko hoće ribicu, 
Valja da skvasi guzicuš 


U pretvorenom smislu čuje se ne rijetko i slijedeća: 


Riba velika, ije malu 


Takodjer. i ova: 


S glave riba smrdi. 


Izreka se izobilja čuje kod našijeh primoraca svake vrste. 


Kad je n. p. sidro. pooralo, i sala od Di lupa, tad veli kakav 
starac mladjemu: 


»nČuješ sinko, što govori brod: 
»»Cuvaj ti mene od suha, 
noJa ću tebe od mora,““* 


Kad dijeca račića hitaju, pružaju ruke u more da mu'brkove 
uhite i uzgred govore:, 


O gambore (il gambero) rare 
Daj ti meni brčiće, 
Ja ćutebi ročiće.:? 


1 U Cavtatu. aa ke 

S U Cavtatu. Puk bo vidi da parok (župnik) i fratar najbolju ribu 
jedu. 

3 U Vranjicu. . 

4 U Cavtatu. | uo O ka kai | 

* U Cavtatu. Rare ne znaći ništa, nego je uloženo za popunit stih. 
»Ja dt tebi ročiće“ znači, daća ti ništa, čuje bo se i u svak- 
dajem razgovoru ,daću ti rog.“ 

Kad hitaju babu (povišjeg raka), pružaju mu djeca ši 
istučenoga raka, a medjutim mu govore: 


Ban baba, na raka, 
Neću te, peću te (peći ću te)! 


Kad kozice hitaju vele: 
Koz koza, daj ljevi brk? 


Kad ribaju na kančevicu i uhite špirku, otkučavajuć je vele: 


Poručila špirka lumbraku 
Da neide pobjelom dankuš 


A u Cavtatu o istoj ribi drukčije: 
Pjeska kanjcu prijeti, 
Da će mu kožu odrijeti, 
Da neide po mraku, 
Da će mu dat biljicu po vratu. 


Kad kopaju dijeca skrinjice pokraj mora iz kala, ako naj- 
prvo malu nadju, vele joj: 


Oj ti mala, mala, 

Daj ti meni veliku, 

Iza velike banbalju; (v.$.IX) 
Ja ću tebe pustit, 

Ako nećeš, 

Istućute kamenom na kamenu“ 


I kad rake hitaju, ako najprvo nadju maloga karla (r $.IX.) 
zaprijete mu ovako: 


Oj ti karlo, karlo! 

Daj ti meni deset, 

Ja ću tebe pustit, 

Ako nečeš deset, 
Istućute kamenom na kamenu? 


.I U Vranjicu. . 

* Ibid. 

3 Ibid. | | 

$ U Cavtatu. Ako se dogodi da baš nadju veliku i bambalju tad je 
puste, ako usuprot, tad izvrše prijetnju. 

5 U Cavtatu; izvrše kako su zaprijetili, ako se ne uhite deset iza 
njega. 

Ćesto se pak čuje, da djeca pjevaju, ovo što se uopće mora 
i brodarstva tiče: 


Mjesečina kako dan, 
Sveti Niko kapetan, 
Andjelići mrnarići,: 
Svi su zdravi kako tići! 


Ako ko boće đa izraze čije nazadovanje u kojoj mu drago 
stvari, reče: 


Ide naprijed kako rak?" 


Kad se djeca medju sobom razgovaraju, i jedan medju njima 
reče, da će im pripovjest kakvu kazati, ostali zvalični umuknu, 
a on počne: 

Bio ti je muž i žena 
ha gerica pečena3 
pak im se tad stane rugat. 


Ako ko komu hoće da prigovori da odviše bluti i hvasta se, 
reče mu: 


Pun si riječi kako sopa govanat 


Obično je pak čuti, kad ko hoće da potvrdi što je reko: 


Da bog da se utopioš 
il: More me radovaloS 
il: More me izjelo? 


I onako kažuć moru zakunu se: 


Onega mi mora? 


1! U Cavtatu. 

5 Ibid. 

3 Ibid. 

4 Ibid. I uprav sopa je izvanredno puna gnutobe. 
5 U Cavtatu. 

Š Ibid. 

7 Na Lastovu. 

8 U Cavtatu. 

A šaljivo djeca običaju rijeti, kad hoće da potvrde svoju rječ : 


Tako moje tjelo, 
Morsku ribu jelo! 


More, mreže, ribe i ost. svakdano su na jeziku ribarima na- 
šijem, te uprav nebi bilo ni moguće skupit sve što u ovaj S. spada. 


S. XIII. Obične riječi i izrazi kod ribanja. 


Ribanje, ribnja* i ribarština? znače zanat i djelo- 
vanje ribara. Jeli ko god ribar, ili uopće pomorac, govore, rodio 
sam se u moru; ako nije pomorac te se u ladji nezna obrnuti, 
govore mu mrnari: nije nigda ni vidio mora ilisad jedošo 
iz zabrdja. | 

Glavaju, glavataju, baraju ili eno barnje sve su 
izrazi kojima se ribar služi kad razne ribe podignu se iz dna te 
glavom provirujuć kreću površajem morskijem.* Glagolj kačati 
a u slogu kačaju, upotrebljava se kad riba jednom samo tukne 
u skorup morski i more pljusne i zapjeni. Ovo isto u Vranjicu na- 
značuju s glagoljom zapresti, te kad je morska tišina, amore 
iznenada navlaš večerom pljusne, govore: zapreo jen. p.cipal. 
Ako se nekoliko puta ponovi to zapredanje, govore: probadaju. 
Kad prestane riba barajuć, vele: pala je barnja. Barati i barnja 
znači uprav kad ribe u peleži kreću glavami površajem morskijem, 
a u kraju, kažu, glavataju, glavaju. Okoliti mrežom tu barnju 
u polokrug, zovu ograditi ribu. Prigraditi ribu izraz je la- 
stovski i znači zagradit ulaz luke mrežom. Tad ribarica ladja buca 
po luci, dok riba hoteć izbjeći iz luke upane u mrežu. Ulaz luke 
zovu ondi vratlo. Inače se zovu i usta“ Polukrug mrežom na- 
pravljen u moru, zovu okuć ili korta. Kad su ribu ogradili i 
ova im se nalazi u okuću, ako se na to mjesto doveze tad 
kakva druga ribarica ladja, te stane bacati mrežu iznutra njihove 
u okuć, od kuda treba da upane u mrežu riba, zovu zagraditi, 
a tad ove dvije ladje postanu neprijateljskijem i dodje se često i 


1 U Cavtatu. - 

2 Na Šipanu. 

3 Ibid. 

* U Vranjicu kad riba oduška glavata kažu vije, a kad zakača, 
zaprede i vrkne. 

5 Sr. i Hektor. na str. 61. 

na šake. Riba je kad u moru razmetnuta tamo, amo, i rasijana 
jedna od druge a kad pako svakolika se skupa drži u neizbroj- 
nom mnoštvu. To jato zovu ribari bašamar.' Kad iz peleži pri- 
stupi kraju kakav bašamar, i ugledaju ga ribari, ograde ga mrežom 
i uhite neizbrojno množtvo. To djelo zovu okrvaviti ribu. 
Kadgod, kad okrvave ribu, dio bašamara koji nije upo u mrežu, 
običaje pasti na dno, i to zovu obarati ribu? A kadgod okr- 
vavljeni bašamar razdijeli se na više bašamarića i rastrka ti se 
tamo amo, to zovu razbiti ribu. 


Kadgod se pak dogodi da riba ugleda mrežu ako je dan 
ili mjesečina, te se poplaši, to zovu odbiti se od mreže. Kad 
se to zbije, običaju ribari privezat na konop kano i bijelo koje- 
kakvo platno, te takim strašilom bucati u moru s one strane s koje 
riba bježi. To strašiti ribu zovu: gramotati. Takijem načinom 
vrate je opet put mreže i ona kako luda upane. To upasti zovu 
udrit u mrežu, nasloniti na mrežuć ili općijem izrazom 
upasti u mrežu. Zučetati znači kad riba upane u oko mreže 
i ovo je stegne preko vrata, ali tijem se izrazom služi ribar za 
svaku ribu pojedince a ne za mnoge skupa. Za mnoge skupa go- 
vore, umotala je mreža ribu, zaputila itd.7 


Kad je pak mreža iz mora izvadjena, oslobodit je od ribe 
koja je u nju upala, zovu vaditi ribu, dečetati ili samo 
vaditi ili isplesti ribu. 

Bacit u more mrežu, zovu: vrć, zametnut, bacit, 
metnut mrežu ili zapasat mrežom? 


Što se pak izraza tiče kod ribanja s udicom, ovdi se može 
spomenuti n. p. zagucati!? i znači progutati udicu sa mamom. 
To se obično veli o višijem ribam. Zategnuti, govori se kad riba 
odnese mamu s udicom dalje od kraja u more, a tunja se zategne 


! Obično se to govori o srdjelam. 
2 Na Šipanu. 

3 Ibid. 

4 Ibid. 

5 Ibid. 

# Ibid. 

7 Sr. i Hektor. na str. 81. 

5 Ibid. 

% U Makarskoj. 

10. Ibid. 

što je u ribarevoj ruci. Zgrabiti kažu kad riba zine na mamu 
i u rilo je stisne, tad se obično čuje zgrabila mi je ili zgra- 
bio je. Kljucatii kljunuti znači čupati mamu. Zapucnuti,! 
krenuti, tegnuti, znači kad riba samo mimogred udre u mamu 
na udici. Zapeti ribu" znači uhitit je na udicu. 

Razno izrazuju ribari pojedine vrste ribanja. Za mreže služi 
n. p. Hodit na mreže, ribati mrežami; za udice, ribat 
na mamu, na komad;š za osti, poć ili ribat pod osti ili 
pod svjeću. Brat ili lupit lupare, znači odljepivat lupare 
od stijene. Kopat glistine ili crvi, skrinjice ili kunjke 
znači vadit iz kala glistine i kunjke. U Vranjicu kažu gnječ- 
kati glistine. Matat hobotnice ili poć na matu,* znači 
ribat hobotnice. 

Jastog se hita u mrežu, kad on upane, vele zapleo se. Nje- 
gova kliješta zovu čambreš ili štipale.* 

Kopno zovu obično kraj, zato vezat za kraj brod. 
Ako je taj kraj plitak zaljev, zovu ga zavala." 


Kad se ribarica ladja približi kraju, ako je dosta nahitala, 
na pitanje ,jeli sreća“ odgovori družina: nagrdili smo, 
podavili smo. Ako su malo uhitili, vele, žlje. Ako je pak 
posve nesreća bila, odgovore ni ribice, ni voge, ni ljuš- 
ture. Ako su im pliskavice mrežu razdrmale, vele, raznijele 
su nas pliskavice, razdrpili su nas dupini. 

Ribu uhićenu nosu na prodaju u košima. Djeca da bi dobili 
mukte mame, privuču se do koša i kriomice ribaru ukradu ga- 
madi i stijem pak ribaju. To ukrasti zovu ukanjošiti. Obo- 
rituribu zovu u Dubrovniku onu što gospoda iju. A to su po- 
više ribe kamena i od pjene i pitome od voge. Ovu oboritu ribu 
u Vranjicu naznačuju drukčije. Kad ko koga pita, koju ribu ije 
taj i taj? on mu odgovori: gospoda jidu ribu kojoj je 
glavadalekoodrepa. 


1 U Makarskoj. 

5 Ibid. 

8 U Vranjicu. 

5 Na Lastovu. 

5 U Vranjicu. 

6 Sr, i Hektor, na str. 17. 
7 Ibid. 

8 Na Lastovu. 

Sasvim da gerice ne spadaju u oboritu ribu, ipak su 
sladokusne i jedino od njih može se juhe dobre imati. Tu juhu od 
gerica zovu u Dubrovniku »popara«. 

Ostale izraze spomenut ćemo uzgredno kod opisivanja mreža 
i udica. 


Dio II. 
Posebno razlaganje mweže. 
S. XIV. Mreža u pravom smislu, ustroj njeirazdijel. 

Mreža,!mriža,“ mridjaš orudje je po našem primorju 
za ribanje spleteno na oka od konca. Ova su oka, sve kako za 
jednog ili drugog ribanja služe, šira ili uža, ali u svakoj su mreži 
četverokutna. Tako isto konac sad je deblji, sad tanji, sve kako 
gdje služi za snaže ili manje ribe. 

Kad je u moru mreža, ona je otegnuta tako, da prolazeća 
riba u nju udre i upane. Mreža je otegnuta u moru, jer s gornje 
strane nanizani su komadići pluta, koji podižu uzgori mrežu, a 
s donje komadići olova koji potežu mrežu na dno. Svaku stranu 
mreže zovu glavu mreže. Glava plutnjatšili od pluta 
naziva se ona, na kojoj su nanizani komadići pluta okrugloga ka- 
lupa. Ti komadići zovu se plutnice ili plutanice. Glava 
olovnja pak ili od olova? ona je, na kojoj su obla ili _pro- 
duljasta zrna olova nanizana. Ta zrna nazivlju olovnice. Ko- 
nopčić na kome je nanizano pluto, zove se sardunili sardu- 
nić,sve kako je mreža velika ili mala; konopčić pak na komu 
je nanizano olovo, zove se saldun ili saldunić s jednakom 
opazkom. 

Pluto, što je na toj mreži nanizano, nemože je nikako da drži 
posrijed vode, jer je olovo odveć priteže i zato trebuju komadi 
više pluta da je uzdrže uzgor otegnutu i zovu se senjali (i seg- 
nali). Senjali su dakle od pluta koje je u tri reda sa šiljcima dr- 
venijem pribjeno. Ti šiljci nazivlju se trnuti ili trnele. Svaki 
je od tijeh senjala četverokutan i treba da je debeo okolo 4 palca, 


U Dubrovaškoj okolici. 

U Makarskoj. 

U Vranjicu. 

Na Šipanu. 

Na Šipanu. Na Lastovu govori se olovna i plutna bez dodati 
glava. 


A o o= 

a duljine i visine jednake. Svaki je senjo provrćen po srijedi kroz 
svu debelinu na dva mjesta i tuda se provlači uza imenovana , 
gaša. Za tu gašu veživa se tanki konop, dug 20, 21 a kad i 24 
šežnja, njega nazivaju rića ilirićela. Na plutnjoj glavi nalaze 
se na jednakoj dalečini razredjene uzice od koštreti koje zovu 
uha. Za ta uha veživaju riće od senjala što drže mrežu po sred 
dubočine mora. 


Kad se je tako razredila mreža, meće se u more sa senja- 
lima o kojim vise riće vezane za mrežu. Te riće pred senjalima 
zovu koluma; od nje ribari upotrebljavaju sad više sad _ manje 
šežanja, sve kako im kad ribarski zanat donosi. To upotrebljavati 
zovu grabiti Zato se često čuje kad se ribari razgovaraju: 
ribo sam na pet pasa! kalume,aoniniže mene na 
deset itd. Mreža nije sva iz jednoga komada sastavljena nego 
iz dva i iz tri. Svaki komad odma kad se kupi i još na njemu 
nema ni plutnica ni olovnica, zove se teg.* Ti komadi netom su 
sastavljeni zajedno i sačinjavaju mrežu s plutnicam i olovnicam 
zovu se peče (la pezza). Jedna tijeh peča vezana je konopom 
što se zove riganjio (riganjela), i vazda se ladje drži i zbog 
toga zove se peča od škafa (v. 8. III).* Pri toj peči od škafa 
privezena je druga peča i zove se od vanka ili vanja peča.* 
Ovako se zovu komadi mreže ako je ona u dvoje razdijeljena. 
Bude li pak u troje razdijeljena mreža, tad se ti komadi zovu 
kaveci.5 Prvi se zove kavetac od škafa, drugi od srijede 
ili srednji kavetac, treći od kankajili vanji kavetac. 


Salpavati“ mrežu ili senjala znači vadit iz mora mrežu. 
To se čini kupeći desnom rukom kalumu i čineći u lijevoj sve 
jednake kolače s rićom, odatle vele koliti riće.7 Oba kraja mreže, 
koliko peče od škafa, toliko od vanka, zovu vrće.5 Pokušati jeli 


! PAs (pasa) je duljina izmedju dvije razkrivljene ruke. To ženske 
kod pletiva nazivlju sežanj. 

Na Lastovu, a u Rabu zove se zatega mreža u kojoj se uzdrže 
živi trupi u moru kad se nemože sve odma prodat. 

Na Šipanu. 

Ibid. 

Ibid. 

Talijanska je mornarska riječ, salpare. 

Na Šipanu. 

Š Ibid. 

što upalo u mrežu podižuć kraj vrće, zovu obiditi. Kad u tomu 
kraju vrće nadju ribe, kažu, ima joj slijedi! i znači biće je 
u svoj mreži jer joj na početku ima traga. Kad pak nenadju ni 
ribice, govore, nema ni slijedi t. j. nećemo uhitit ništa. 

Dogodi se ne rijetko da ribari metnu mrežu na mjesto njima 
poznato gdje za cijelo drže da se riba nalazi, a voda (8. II) bude 
im protivna i ploveći mreža niz vodu t. j. kako je voda nosi, 
iznosi ih malo po malo iz tog zgodnog mjesta, što zovu frin 
(frina). Tad ribari da se uzdrže u frinu voze na sva vesla suproć 
vodi, potezajuć mrežu za sobom; to nazivlju natezati." Kad su 
nategli mrežu u frin, tad dvojica samo vozukaju da ih opet ne 
snese voda i to zovu uzdržati se. Ova voda bude kad kako 
rijeka i mrežu zavije u konop ; to zaviti se veli poći pod olovo, 

Kako već spomenuh, pliskavica može raspotezat mrežu i po- 
jesti svu ribu koja se u njoj nalazila. Tu razdrpanu mrežu na- 
zivlju lapaci (lapataka). Tad naravno brinu se ribari da bi po- 
načinili mrežu, ako je moguće, i to zovu krpiti mrežu.“ 

Mrežu, razumije se, nije dosta dobro sušiti, razabirati, spre- 
mati u suho mjesto da ne gnjiše, nego još treba je nečijem ma- 
stiti da nepopuca od suše. Maste je s tako zvanom masti ili 
bagrom i smrčom. Tu mast kuhaju u kotlima pokraj mora i 
kad se je rastopila a omaštena voda ohladila, uvale mrežu da 
pokiša nekoliko dana, pak je izvade i prosteru na steralo da se 
osuši. 


| Što. se napokon razdijela mreža tiče za razno ribanje, ona 

je ili taka da se riba preko vrata zadavi kad uvuče glavu u oko 
mreže, ili tako da služi kao vreća u kojoj živa riba ostane. Oko 
prve vrste mreža učinjeno je po veličini ribe koju ponajviše hita; 
oko druge vrste tako je usko da je jedva prozračno jer se i mala 
gamad uhiti, a mljeko (8. IX) samo se ispustiti može. Prva vrsta 
mreža poteže se do sebe, stojo ribar u ladji ili na kraju, druga 


1 Na Šipanu. Obično kad se o srdjelam radi. 

% Na Šipanu. 

3 Na Lastovu. 

4 "To obično čine žene, kadgod i ljudi. Služe se u tu svrhu drvenijem 
izdjelanijem palicami, na koje konac namotaju. Te palice zovu 
iglice. 

5 U Dubrovaškoj okolici. 

* U spljeskoj. 

vrsta vadi se iz mora čim ladja lagahno vozuka. Lov prve vrste 
mreža vole našinci nego druge vrste, a na to je i sjetljiv ribar jer 
kad prodava, viče: amo, još se prucaju, i to znači, da je ta 
riba u mrežu uhićena gdje ne muči i tijem ne gubi soka, slasti i 
pretiline, i tako riba naravno bolja je pod ustima nego ona koja 
il: se zadavi u mreži ili na udici ili je zbodena ostima. Zna se i 
po iskustvu da n. p. vrnut ili skuš ako je uhićen nezadavljen 
ili barem neckrvavljen sladji je nego onaj koji se zadavi ili na 
udici ili u mreži. Pak dolazi i to k tomu da zadavljena riba, kako 
je i onako jasno, prije se usmrdi nego nezadavljena.! Čuje se često 
po puku ,jedji ribu iz mora.“" Mi ćemo počet s mrežam koje 
se dotežu i u kojima se riba ne zadavi. One su slijedeće: Šabaka, 
migavica, šanka i rečijak. 
&. XV. Mreže koje se dotežu. 
a. Sabaka (la sciabica).* 

Ova mreža zaslužuje da se o njoj govori najprvo i to radi 
toga što je najpraktičnija od svijeh mreža, budi što se njome obi- 
lato hita riba, budi što za nje jedno stalno društvo opstoji za 
ribanja, budi najposlije što se ribari njome zabavljaju u svako 
doba dana noći i godine i tako svedj mogu dobiti sebi hranu. 
Ova mreža podobna je za tekar sve vrste ribe, za najmanjega 
mješca, isto kako za velikoga orhana. 

Ona sastoji najprvo iz jedne velike mreže, debela konca a 
uska oka; odasvud je zatvorena, izim jedne strane i toga radi po 
svemu je prilična vreći a vrećom je baš i zovu. U spljeskoj 
okolici zovu je galja, a u Budvi sag. Pri žvalu vreće drže se 
komadi mreže raztvorenijeg oka a podebljega konca i zovu 
se goče ili guče. Pri tijem gučam vezana su dva duga komada 
mreže širega oka a debljega konca i zovu ih krila mreže, jer se 
baš otvaraju kako dva tičija krila. Na svršetku svakog krila na- 


! Cozoti ribaju s mrežami prve vrste na jedro. Očevidno je da riba 
tako uhićena imala bi bit na kusu kao i u naše takove mreže 
uhićena. Ali se dogodi svedj da je i lošija na teku i prije se usmrdi. 
Naši ribari vele da Cozoti mješaju prije uhićenu ribu sa stoprva 
izvadjenom koja se još pruca, i tako ova živa omelja se o mrtvu i 
predje u kratko vrijeme u isti stadium. 

2 Sr. i Hektor. na str. 77, i znači, jedji ribu koja se još pruca, tek 
izvadjenu iz mora. | 

* Ovu vrst mreža! zovu u hrv. primorju oko Selacah i Crikvenice 
gripe i gripice. (Op. Ur.) 


31 


lazi se drvo jedno za što je mreža privezana, dugo mletaški lakat, 
to zovu kolo ili krilo. Njih ima dva, po jedan na svakomu krilu. 
Za njih su pak vezani konopci kojijeh je svaki dug 50 sežanja 
i zove ih uze.! Takijeh uza može bit pet, šes, pri svakome 
krilu, sve to kako dje treba. Ti se pojedini konopci zovu na 
Lastovu kaveci. 


Kad kane metnut u more šabaku, jedan se drug iskrca na 
suho i nosi sobom kraj uze kojom je vezano kolo. Tad se ladja 
odaljuje od kraja, a pustica s krme počme bacat u more prvo kolo, 
pak krila i sve vozi se tako naprijed dok se dodje do prid goče. 
Tad treba zakrivit ladjom da se okuć mrežom napravi jer se za- 
gradjuje riba. Kad se ladja nadje posred okuća, tad se uvali u 
more sag a za sagom guče, pak tad krila a u to ladja se pribli- 
žava kraju. Kad su na kraj došli, iskrca se sva družina izim pu- 
stice, koji ostane u ladji da upravlja mrežom. Družina se razdijeli 
u dvoje, svaka polovica isteže jednu uzu, i to slijedečijem načinom. 
Svaki drug ima oko sebe nekakav: pas. Ovaj je kad spleten od 
konopa, a kad od debele pripredene kanave koju zovu svilaci 
(svilaca). Spleten je na nalik pletenice ženskijeh kosa i zovu ga 
krok. Vezat se preko pasa tijem krokom kažu na Lastovu o p a- 
sat se ili zapasat se krokom. Pri kroku osprieda privezan 
je jedan trak, od istijeh svilaca napravljen i svršiva jednim uzlom, 
Ti trak što se kroka drži nazivaju pico (picala). S picalom opašu 
uzu podmetnuvši uzo da im se konop iz ruka ne omakne, i to 
zovu zapicati.“ Tad naslone sa svijem životom, te tako rebri- 
mice hodeć, potežu na kraj šabaku. Kad dodje pojedinac do nekog 
mjesta da nemože dalje, otpusti uzu od kroka i to zovu otpi- 
cati. Tad opet prihvati dje je i započeo i tako ušto približiva se 
kraju mreža, obje se uze jedna drugoj približivaju jer iz početka 
jedna od druge daleko bude po talijanske milje. Ako jedna strana 
prije druge istegne prvi kavetac uze, tad ona lakše poteže dok je 
druga strana stigne da tako jednako mreža kraju dolazi. Da se 
to sazna na drugoj strani služe se glasovima n. p. evo prvoga 
kaveca. Ne istegnu na kraj šabaku, jer se uprav i nemože, nego 
se zavrate i zagaze u more do koljena i tako potežu mrežu. U to 
je dodavaju dvojica u ruke do ruke na kraj, a druga dvojica pla- 


! Ovo je jedini konopac, što se kod ribanja nazivlje uza. 
2 Na Šipanu. | 

kajuć je u moru pridavaju je drugijem u ladju. Kad su s isteza- 
njem do vreće došli, tad se u okolo okupe, i otvaraju je da vide 
koliko su uhitili. 

Ovaki ribari zovu se šabakari! i s pusticom sačinjavaju 
kao jednu zadrugu sa domaćinom. 

Polovica dobitka spada gospodaru mreže i ladje a drugu 
polu družina razdijeli medju sobom. Uzajemnosti dakle spada pola 
ribe što se u vreći nadje. Ako se je pak kakva riba zaputila u 
krilo mreže (što je rijetko da se dogodi jer su krila široka oka) 
ona pripada onomu drugu do ćije ruke -prije dodje. 

Ovdi mi je napomenuto jedno svojstvo ove mreže koje se 
kod druge nenalazi. Šabaku najme nazivlju ne samo mrežu, nego 
i ladju, te ladja sa mrežom staplja se u jedno pa isto ime.? 

Zametati šabakom ili šabaku ili samo zametati 
znači ribati šabakom. Dopoteći šabaku do kraja i ukrcati je u la- 
dja zovu dotegnuti. 

Nije moguće svud zametati jer bi dje zakučala mreža za 
kakvu hrid po dnu mora, pa bi se razdrla. Prigledana su dakle 
mjesta samo za tog ribanja sposobna, treba da je dno morsko 
čisto i ravno od hridi, kuka i grebena. Ako je mjesto dobro pri- 
gledano, tad toprva počnu na njemu zametati i od tada zovu ga 
imenom posta (la posta). Posta znači ne samo mjesto na komu 
ribaju nego i to isto ribanje na tomu mjestu zovu posta: zato 
govori se istegnuti postu. Da se kadgod zgodi da na tomu 
istomu mjestu zametnu pet, šes puta, vele, na onoj posti iste- 
gli smo pet, šes posta. Tako se govori zametnuti postu 
i Zavrći postu i to znači bacit šabaku samo jedanput na jed- 
nomu mjestu. Na Lastovu vele učiniti izavrći postu. U Cav- 
tavu govore n. p. istegli smo na Kukutri poste a na Šu- 
perki dvije gdje Kuk i Šuperka mjestna sa imena pojedinijeh 
posta. | | 

Vidjeli smo na 8. II da ona voda može zaviti mrežu u konop 
tako da je veće zaludnja sva muka u istezanju posle. Da se to 
nedogodi, otegnu olovnu glavu od plutne s palicami, koje nazivlju 
kolići.* Da mrežu pak drži bolje kod iztezanja i da se ne raz- 


1 S ovom mrežom uprav ribaju pajalromašniji ribari, a oni koji nešto 
imaju srame se biti šabakarima. 

? Sravni 8. III. što se ladje tiče. 

Šš Na Lastovu. 

dere olovna glava koja se po dnu morskom oko svakojakijeh hri- 
dina smuče, po lakta pri olovnicam mreža je spletena od tunje a 
ne od konca, te se sve to debelo pletivo zove sardum! a ne samo 
onaj konopčić na koga se olovnice nanižu. 

Šabaka na Lastovu i u Cavtatu zove se uprav trakta (la 
tratta) a družina traktata: manja mreža ove vrste naziva se na 
Lastovu šabaka i za nje se samo četiri druga zahtjevaju a pu- 
stica je peti. Za trakte hoće se barem osam druga a devete pu- 
stica. Traktom ribaju na Lastovu samo zimi, rijetko ljeti i na- 
mienjena je za gera i za oborite ribe (S XIII); i šabakom pak 
mješanijega uhite i š njom ribaju po svu godinu. 

Nekoliko imena šabakari su dobili po ribi koju obično hitaju. 
Najviše gera love u šabaku, odatle ih zovu gerari." Ove gere 
zovu se i grime, a odatle su im ime nadjeli grimariš 

Nije lasno ograničiti ribu koju u šabaku hitaju, nego je naj- 
bolje rijeti da sve četiri vrste na & IX razložene mogu se većijem 
dijelom ovom mrežom uhititi.* 


b. Migavica.? 


Po ostalom našem primorju jedna vrsta gori opisane dubro- 
vaške šabake, zovu se migavica. Ona nije spletena od konca 
nego od debele tunje, u ostalomu šabakom sačinjava jednu pa istu 
stvar. Razlog takomu tvrdjemu ustroju sastoji u tomu, što je ona 
za velike ribe odredjena. I u Šabaku mogu se uhitit velike ribe, 
ali s migavicom sjegurnije je da one dodju ribaru do ruka, jer joj 
je tvrdje pletivo; češće bo se dogodi da na p. orhan ili zubatac 
proderu vreću šabakinu i tako omaknu iz mreže. 

Vreću zovu galja ili gaja. 

Plutnice na plutnjoj glavi nemogu je da uzdrže povrh vode, 
jer je olovo odveć priteže i težina ustroja; zato na pojedinomu 
krilu vezana je jedna bačvica koju zovu običnijem imenom bar- 
jelić (il barilotto). 


Na Lastovu. 

Po otocima dubrovaškijem. 

Ibid. 

O noćnom ribanju s ovom mrežom sr. $. VI. 

I ova posjeduje dva drvena kola kao i gore opisana šabaka. Ova 
se kola miču (migaju) jer se miču i uze koje skraja družina isteže. 
Od tog micanja kola po svoj prilici dolazi joj ime migavica. 


(1, BK M M 

Ribati ovom mrežom zovu zapasati mrežom ili samo 
zapasati. 

S migavicom, razumije se, ne riba se u kraju nego u peleži, 
jer ribe velike koje se u nju uhite rijetko u kraj. dolaze. Budući 
pak da ova migavica kao i šabaka isteže se na kraj, treba zaklju- 
čiti da ima bit duga. 

Ovi primorci zovu ribaricu ladju brod,! zato se čuje ukr- 
cali su se u brod, ukrcali su mrežu u brod. 

Ovom se mrežom ponajviše hitaju divlje ribe ($ IX) i velike 
ribe od pjene ili bijele. Ovdi mi je još da spomenem da se _ ovom 
mrežom riba i na jedro. Brod šmikće na sva jedra i poteže za 
s6bom mrežu. Kad se ribarima vidi da je vrijeme da se dotegne 
istresu okrećujuć provu put vjetra i isteguu. Ovaj je način ribanja 
na jedro zamljen u Čozota, i kako je već rečeno škodan je ribami 
jer im se sjeme tamo amo rasćerava i tako gine. 


Cc. Janka.? 


Ova mrežica od tako rekuć nikakvog značaja malo po malo 
postala je mrežom s kojom dubrovaški ribari ribaju kao i drugom 
kojekakvom. Janka nije ništa drugo u prvom smislu nego jedna 
mrežna vrećica vezana pri jednomu gvozdenomu ili drvenomu 
obruču? sa dugijem drškom. Mrežica je posve uska oka. Š njome 
se ribari služe kad kane vaditi iz vreće šabakine ribu; to vaditi 
s jankom zovu jankati, a jednom zahititi ribu iz vreće s jankom 
zovu jankati, a jednom zahititi ribu iz vreće s jankom zovu 
zajankati. 

Iz ovog užeg djelovanja, prelazi janka u red mreža za ne- 
posredno ribanje. Na Lastovu ribari svjećalom na krmi hitaju obnoć 
s njome iglice (S. IX). U tu svrhu odredjena janka, puno je viša 
i obješena je o velikom gvozdenom obruču. Zovu je sad? spur- 


1 I dubrovaški seljaci zovu brod ladju ako je odredjena za preva- 
žati s jednog kraja na drugi. 
Ime joj je posve lasno razabrat. | 
Nije potreba obruča ako nadju kakvu granicu na stablu koja se u 
dvije mladike razgranjuje. Ubravši je nočim mladike u obruč i nanj 
objese spravljenu mrežnu vrećicu. Ali je rijetko da se ovaka zanka 
nadje. 
+ U Cavtatu. 

Samo na Lastovu, u drugovdje svedj janka. 


3 

ćio (lo sportello). Kad su da ribaju, razgore lučna svijetnici 
($ VL) i tako razsvetljuju more, stojeć oprezni kad će iglice proći. 
Ako su one već blizu ladje, tad jedan medju njima koji je vještiji, 
turi u more spurćio i zahiti nekoliko iglica. To djelovanje zovu 
grabiti spurćelom. 


Ima dakako i drugijeh načina kojima se janka uvažava kod 
ribanja, n. p. na Visu tako zvani Quad rat (il quadrato) jer je 
baš mreža četverokutna, ali se o njima nezabavljam, jer_ malo je 
što u ribanju š njima važna, obzireć se na dobit vlaštitijeh riječi. 


d. Rečijak.! 


Ne treba ladje za ribanja š njome niti družine, jedan čovjek 
samo krajem se mora vuče s rečijakom na plećima.? Kad je 
tišina, more je često u kraju po skorupu masno zbog svakojakijeh 
plakotina koje se s kraja proljevaju. Na to se kupe ribe a naj- 
više cipoli ili skakve i tu glavataju. To glavatati u kraju zovu 
buligati,? buligaju cipoli. Kad su dakle tako skupjene ribe 
po skorupu morskome, onda ribar se dovuče, razredi rečijak po 
rameni i lijevoj mišici da se otvori kao obla strena kad se s de- 
snom rukom metne na skakve. Da bi ribe ostale u rećijaku, treba 
da on odma potone na dno; u tu svrhu najviše je u prispodobi 
na ovoj mreži olova i usljed toga netom pane na more odma po- 
tone na dno, Kad je ribar vrgo rečijak, potegne konopčić što mu 
je u ruci osto i tako stisne olovnju glavu a riba ostane kako u 
vreći. I to: zovu u Makarskoj zapasati ribu. 


Čekati ribu sa rečijakom na ramenu govore u Cavtatu stati 
na kećevuć ili čekat cipole. 

Najvještiji ribari, razumije se, ribaju s rečijakom. 

Rečijak je dug barem 7 sežanja; pluta nema. Oko mu je 
posve usko da se nebi cipo ili ukljata promakla. Vazda se može 
s rečijakom ribati a navlaš ljeti kad je mirno more. Na Korčuli 


ga zovu rićnjak, u Budvi vica, a drugovdje po nsšem pri- 
morju orćaš (orćaša). 


! Ime mu je nejasno. 
2 Zato razumije se da je mala mreža. 
3 Po svoj prilici od talijanske riječi brulicaro (vrviti). 


$ Kećevo je ostalo sad mjestno ime gdje obično cipoli ili ukljate gla- 


vataju. 


WN 

S. XVI. Mreže što se salpavaju. 


One su slijedeće: srdelska, geralica,bukvara, pro- 
stica, popunica,trupara,gavunara,dupinara, cipla- 
rica, šiota, fronžata, mreža od postižanja, vanga, 
polandara i tonot. 


a. Srdelska.! 


Srdelska žaslužuje da se na prvom mjestu medju ovijem mre- 
žami o njoj govori i to radi toga što se mnogobrojni krug primo- 
raca našijeh bavi ribanjem srdjela od proljeća do jeseni i najviše 
s njome i zaslužuje.“ Srdelska može sastojati iz dvije peće (8. XIV). 
Svaka je peča duga 75 sežanja ili ima u duljini 7500 oka,š a ši- 
roka ('/, sežnja ili 250 oka u širočini“ Bude li pak mreža u tri 
kaveca (S. XIV) razdijeljena, tada svaki se kavetac u duljinu pruža 
50 sežanja ili je od 500 oka u duljini, a širina je ista kao i u 
pečanu, buduć da je to svedj širina srdelske. 

Za ribanja srdelskom treba da je ladja na četiri vesla, zato. 
su četiri druga5 a peti je pustica. Oni se zovu srdjelaši. Obično 
se večerom baca ova mreža i drži se u moru 3—4 sata. Kad se 
pak zorom baci, salpava se prije nego se svane, jer srdjela, ako 
je dan, vidi mrežu i odbije se. 

Kad su srdjelaši u luku prispjeli, vade iz mreže srdjele i 
broje ih vazda po pet. Svake pet zovu ruka, 200 ruka čine mi- 
ljar (il migliajo). Ovom se riječi služe kad pripoviedaju, uhitili 
smon.p. pet, deset, dvaest miljara. Srdjele pak ponajviše 
posole i prodavaju kad su uredjene obično Talijancima. 

Treba mi ovde spomenut da svaki drug može uzet pet, šes 
ruka srdjela, izim svoje plaće. | 

U Dubrovniku zovu ovu mrežu sardenara. U srdelsku pak 
 nehitaju se samo srdjele, u nju mogu upasti i ostale bijele ribe 
manje vrste, a nadasve iglice, mali šujuri, mešice itd. ali više šte- 


1 U Makarskoj. 

? Onaj koji posjeduje jednu ladju i mrežu držanje za trgovca jer kad 
je sreća može na godinu dobiti dvije do dri tisuće fl. O bogastvu 
nekadašnjomu Hvarana, Višana i Bračana s ovom vrstom ribanja 
sr. Hektor, va str. 43. opazka 2. 

3 Na Šipanu. 

4 Ibid. 

9 Svedj se zove ribar drug ako ih je nekoliko kod jednog ribanja. 

tuje ribar kad mu upadu više ribe u srdelsku, kako su šujuri i 
vrnuti, jer mu razderu mrežu. 


b. Geralica. 


Pod ovijem imenom nalazimo na Lastovu jednu mrežu odre- 
djenu samo za gere. U svemu sa srdelskom sačinjava jednu stvar, 
izim toga što je od jednoga kaveca sastavljena i što je malo ši- 
rega oka i podebljega konca. 

S geralicom dosta su dva druga s pusticom u ladji na dva 
vesla. Š njom se riba prvijem večernijim mrakom ili rano zorom, 
obdan rijetko. 

U geralicu upadaju pored gera i ostale ovoj slične ribe, t. j. 
male od voge (S. IX).i male od pjene (8. IX) 


c. Bukvara.! 


Ova je mreža dobila si ime od ribe koju ponajviše hita i za 
koje je osobito i spletena, najme od bukve. Ona je širega oka 
a podebljega konca nego je geralica, zato i hita poviše ribe bijele. 
Baca se u svako doba dana ili noći. Dosta su dva druga s pusti- 
com u ladji na dva vesla. O njoj se malo što nalazi za rijeti isto 
kao i o slijedećijem, obzireć se na nove riječi. 


d. Prostica.? 


Ova je nešto malo drukčija od bukvare jer je prostranijega 
oka, odkale si je i ime dobila. Zovu je na Šipanu i u Budvi pro- 
strica. I ona je od jednoga kaveca sastavljena i š njome se riba 
u samome kraju gdje nije dublje od 10—15 sežanja. U nju se hi- 
taju ribe velike od kala (8. IX). 


6. Popunica? (La tramacciada). 


| Ova mreža nije ništa drugo nego prostica oklopjena s obe 

strane drugom mrežom posve široka oka; a od debele tuoje. Taj 

nje oklop zovu popun ili podpun, a u Makarskoj zovu istu 

mrežu popun. Tako pored manje ribe upane i viša, a navlaš ve- 

liki raci. Na šipanu se zovu podpunica, a u Vranjicu popol- 
! U Cavtatu. 


2 Ibid. 
3 Ibid. 

nica i popovnica. Ovu i gori opisanu prosticu zovu skupa 
mrežice. | 

Spomenut mi je ovdi da pravi ribari nesluže se s ovijem 
mrežicam, uprav zato, što lov nebi im truda platio, nego gospoda 
iz puke zabave kad imaju svoju ladju i orudja. 


f. Trupara. 


Kako joj ime kaže, za trupe je ona spletena i zato je otvo- 
renijeg oka i debelog konca. Š njome ribaju obično zimi. Trupi 
se približivaju kraju na bašanare (8. XII) kako srdjele te tako 
skupa naslone na mrežu (&. XIII). 
| Kod ovog ribanja netreba velike ladje, ni družine _ mnogo, 
dosta ih je četvorica, a pustica peti. Obnoć se riba s truparom 
jer trup obdan vidi mrežu pak se odbije. Pored trupa, razumije 
se i ostale velike bijele ribe (S. IX.) upadaju. 


g. Gavunara (od il gavone). 


Uprav se zove bucavica,!ali pod tijem imenom nije opće 
poznata Ona je sasvijem uska oka jer je gavun mala ribica. On 
ne upada sam u mrežu kako i druga riba, nego ga treba naćerat. 
Za kraj? se veže uza te mreže te vozukajući put dvora? zametne 
se š njoma u okuć. Kad su je svu metli, tad se odalje od nje i 
s one strane odkud ima riba udrit u mrežu, bacaju oduška sa- 
kupljeno kamenje, te tako naćerivaju ribu u okuć. U to jedan iz- 
medju ribara sa drvenim zvonom koje je na palicu navrnuto lupa 
po moru. Ta buka plaši gavune u mrežu. To izdubljeno sredstvo 
zovu u Cavtatu bucalo, na Lastovu bucio, a u Makarskoj, na 
Visu i Hvaru pobuk.* Taj način ribanja zovu u Cavtatu bucati 
na gavune, ana Lastovu poći na buc. U Makarskoj pak vele 
bucati spobukom a na Hvaru i Visu bucati na ribe,“ jer 
i na druge ribe se buca n. p. na ciple, a ne samo na gavune. 


! U Vranjicu. 

2 Nadje se često na kraju provrćeni stanac kamen; krozanj provuču 
uzu i vežu. Taj provrčeni kam zove se morica. 

Šš Vozih put dvora, jedrih put dvora znači vozit i jedrit put 
pučine (peleži). I u svagdanjem govoru čuje se ajmo na dvor. 
Dvor znači uopće otvoreno mjesto. 

4 Sr. i Hektor. na str. 31. 

5 Sr, i Hektor. na str. 30. 

Netom se je ladja mreži približila, tad se odma salpava. Pored 
gavuna može i gamad upasti u ovu bucavicu. Gavun kao i gamad 
služi pak za mamu čijem se riba hita. 

Ova je mreža posve kratka, samo od jednoga kaveca sastoji. 
Rijetko se š njome riba jer trudno je da se i troškovi s lovom 
isplate. Sve ove male mreže služe ribaru za uzgrednu zabavu, kad 
nije vrijeme za šabake i za srdelske. 


h. Ciplarica.! 

Ova je mreža za ciple spletena, malena oka. Baca se u 
svako doba godine i dana. Kod ribanja š njome dosta su dva 
druga a treći pustica. U nju upadaju i ostale male bijele ribe. 
(S IX) 

i. Šiota, 

Ova se mreža nalazi samo na Lastovu, ona je najmanja od 
svijeh što se u more ladjom metju. Š njome ribaju po luci samo 
i to u kraju. Kadgod zagrade vratlo ($ XIIL) zaklopatice,? 
te riba koja hoće da izide, upane. U nju hitaju malu ribu od 
kamena i od pjene, a uopće pak svaku ribu koja ulazi u luku i 
približiva se kraju. Ime joj od vožnje dolazi od šiati, vozit nazad, 
a po luci se obično tako i vozi jer nije nikakve hitnje. Često se 
vidi da ladja vozi krmom naprijed. Za nje je dosta ladja na 
dva vesla. | 

j. Dupinara. 

Ime joj samo kaže da je spletena za desi: koga u Du- 
brovniku zovu pliskavica.3 Ova divlja riba ne samo ometa ri- 
bara kod njegovog posla, nego mu što je gore, i štetu doprinosi. 


' U Makarskoj, u Dubrovniku je nema. 

* Jedna luka na Lastovu, talijanski je zovu, Porto Chiave, 

Š Po otocima dubrovaškijem vele piskavica i tad bi odma rek6 da 
joj je korjeu pisk, jer uprav kad se prevraće po površju morskome 
pišće. Ali ko pobliže pozna kako se u jeziku otoci od grada raz- 
likuju, bolje će riječ promotriti, kako je i odkuda je. 

Djeca Cavtajska običavaju bacati po površju morskome  plosne 
kamenčiće koji skakutaju na svodove po mirnome skorupu. Te svo- 
dove zovu pliske (pliska, e) jer kad jedan drugoga pozivlje na 
tu igru, reče mu: ajmo činit pliske. Odatle jednu tičicu koja 
svodove pravi kad leti, nazvali su plisku, a u Vranjicu pliska. 
vicu, Takodjer i ženu koja se puno klanja, zovu pliska. Tako 
su nazvali pliskavicom i ovu ribu koja se na svodove po skorupu 
morskomu prevraća. 

Dupinara je spletena od tvrdoga konca ili tunje, i vas ustroj 
naliči popunima kod popunice (v. $. XVI. e.). U to se pliskavica 
zaputi. Stoje oprezni ribari kad ih je nekoliko po zaplu (v. $.IL) 
i tad metnu dupinaru i obično jednu ubhite.! 

Pliskavica je jedina riba koju našinci ne iju: iz uje ulje is- . 
tješte pak prodaju ljekaru. ' 

U Dupinara sama se pliskavica uhiti. Razumije se, razdrma 
svu mrežu jer se muči da uteče. Svu tu štetu pregori ribar za 
nasladu da je digo jednu draču s puta.? 


1. Fronžata.5 


Ovako je ime svoj spravi dje i mreža ulazi. Na jednom ko- 
nopu privezano je nekoliko smotaka trave ne daleko jedan od 
drugoga. Ti smotak zove se snopićt Taj se nakićeni konop baci 
u more tako da načini okuć, počimajući s kraja. Na drugoj strani 
okuća metne se mreža koja je sastavljena od nekoliko mreža za- 
jedno. Tad se iznutra okuća buca, a riba koja hoće da pobjegne, 
djelom se zavuče u snopiće a djelom upane kao luda u mrežu. 
Svu tu spravu zovu fronžata na Šipanu, a u Makarskoj fru- 
žata. Čuje se ne rijetko imenovat je i frongjata." Posve se 
rijetko dubrovaški ribari služe ovijem načinom ribanja. Obično se 
tom spravom zagradi vratlo luke i tako se pravi okuć napravi. 
Takijim načinom hitaju najbolju ribu od kamena, od voge i od 
pjene. 

Dva daa sa pusticom dosta su u ladji na dva vesla. 


m. Vanga? 


Nije ni od nje ništa poznato do toga, da se š njome razno- 
vrstne ribe hitaju, da se riba obdan i obnoć a uopće u svako doba 
godine. Ladja je na dva vesla dosta. 


1 I puškom zapale kad se ona prevraća po moru; potegnu takodjer 
i na cipole kad oni glavataju pokraj mora. 

Kad ko pliskavicu uhiti opće je veselje, jer kažu, svakomu se tijem 
dobra učini i ribaru i neribaru. 

Š Možda od talijanske riječi ,la fronda,“ a zašto razumije se iz opi- 
sivanja. 

U Vranjicu. 

Sr. i Dubrovnik za god. 1867 na str. 278. 

U Budvi. 


wo 


ao 

n. Mreža od postižanja.! 


Ime joj dolazi od poste (v. XV a) jer i za nje su mjesta | 
prigledana samo sposobna. Odatle pak u prenesenom smislu po- 
stižati znači bucat s mrežom t j. bucat bucalom čim je mreža 
u moru. Raznu ribu lovi od sve četiri vrste. Ladja je na dva vesla 
dosta. 


0. Polandara. 


Ova se mreža nalazi u Makarskoj odredjena za polande i 
trupe. Drugijim imenom zove se i šabakun. Debela je konca 
joj ustroj i široka oka. Zahtjeva se ladja na četiri vesla, dakle 
četiri druga a peti pustica. 

Pored trupa i pelanada ova mreža može uhititi i ostalu ve- 
liku bijelu ribu. 


D. Tonot (tonota). 


I ova se mreža nalazi u Makarskoj; u nju se hitaju isključno 
veliki raci. Ona nije ništa drugo nego popun odjeljen od popunice, 
Spletena je od debele tunje. U nju se zaplete štipalima jastog i 
ostali veliki raci, te tako do ruka ribaru dodju. Za ovog ribanja 
služi mala Jadja na dva vesla. 


S. XVII. Mreža u širem smislu, nje ustroj. 


Mreža bila od konca, bila od šta drugoga spletena, zaslužuje 
ime mreže s toga, što je .na oka spletena. Ako uzmemo u obzir 
janku (S XV. c.) koja ništa drugo nije nego košic spleten od konca 
na oka, te mješte od konca ako je mi od trnja napravimo, odma 
će mo uvidjet da je i to mreža. Ova druga vrsta mreže ne različi 
se od prave nego u tomu, što je od hvoja mješte od konca sple- 
tena. Sa mrežam koje se utežu, u tomu se spaja, da u nju upada 
riba kako u šabakinu vreću, a smrežam koje se salpavaju, u tomu, 
da i u nju svojevolje riba upane, ili bolje da je rečeno nehotice, 
kako u prosticu i popunicu. 

Ova mreža u širem smislu nije ništa drugo nego košić s druge 
strane otvoren, koji čim se u pletivu prebliživa gornjoj strani, su- 
živa se dok svrši u vrh, odkale joj i ime vrša. Na dolnjoj strani 
spleten je ulaz ribami taki, da koliko je lasuo uljesti, toliko trudno 


! U Budvi. 

izaći, jer drače unutra razgranano zapriječuju izlaz i tako ostane 
riba kao miš u stupici. Ova vrsta mreže zove se dakle: 


a. Vrša. | 

Da se riba oblazni i da prije uljeze u vršu, običaju ribari 
spraviti kakvo jelo, što _ribami najbolje prija. A to je obotrica 
(8. IX.) pečena. To jelo zove se mama ili vrha (v. &. X.). Kad su 
ispekli obotničine trakove i pomazali ih uljem, objesi ih u vršu, 
pak tad okrune vrše gorskom travom koju u Dubrovniku zovu 
mrča a u Vranjicu mrtva, i to zbog toga, da se riba ne pre- 
pane od sprave nego da cijeni da je morska trava. To okruniti 
zovu okititi ili nakititi vrše i tijem razumijevaju, spraviti 
vrše za ribapnja. 

Kad su vrše u moru, senjo (8. XIV.) koji je pri njima vezan 
i pluta na vrhu! kaže dje su vrše. 

Da bi nepokretno vrša stajala proti vodi (8 1I.), vežu za nju 
kamenja. To kamenje zovu u Vranjicu klin. 

Obično se vrša drži tri dni u moru, a kadgod i osam dana ; 
nije baš utanačeno vrijeme, nego ribar vlada se po iskustvu i vadi 
je kad mu se vidi, 

Razumije se i po sebi da ima malijeh i velikijeh vrša kako 
su za koje ribe odredjene. Ima velikijeh vrša kao bačva i malijeh 
kao mišja stupica. 

Ona se zove inače i vršva. 

U vršu se ponajviše hita riba od lenge(S. IX) a medju ovom 
navlaštito gruji. Može se primatat i rak i druga kakva riba. 

b. Kaluma.? 

Ova nije ništa drugo nego vrša u većoj spravi. Svežu tri 
vrša zajedno, okite ih, pak tako svezane bacu u more. Tu svu 
spravu zovu kaluma. 

Najshodnije gruj upane u vršu. On je produljast i trudno mu 
je izaći, jer mu se rep puti u razgranano pruće; jastoga zaprije- 
čuju čambre; drugu ribu krila. Mala riba ako i uljeze lasno je da 
pobjegne. 


! Vrh bez dodati mora ili morski znači površaj mora. 
2 Na Visu. 


